hotchpotch/miracl-hf-unified huggingface dataset:
การยกพลขึ้นบกที่นอร์ม็องดี
การยกพลขึ้นบกที่นอร์ม็องดี หรือชื่อรหัสว่า ปฏิบัติการเนปจูน เป็นปฏิบัติการยกพลขึ้นบกเมื่อวันที่ 6 มิถุนายน ค.ศ. 1944 (เรียก ดีเดย์) ของการบุกครองนอร์ม็องดีของฝ่ายสัมพันธมิตรในปฏิบัติการโอเวอร์ลอร์ดระหว่างสงครามโลกครั้งที่สอง เป็นการบุกครองส่งทางทะเลที่ใหญ่ที่สุดในประวัติศาสตร์ นับเป็นการเริ่มต้นการบุกครองยุโรปตะวันตกซึ่งถูกนาซีเยอรมนียึดครอง นำไปสู่การฟื้นฟูสาธารณรัฐฝรั่งเศส และมีส่วนต่อชัยชนะของฝ่ายสัมพันธมิตรในสงคราม
เริ่มการวางแผนปฏิบัติการใน ค.ศ. 1943 หลายเดือนก่อนการบุกครอง ฝ่ายสัมพันธมิตรดำเนินการลวงทางทหารอย่างมาก ชื่อรหัสว่า ปฏิบัติการบอดีการ์ด เพื่อลวงฝ่ายเยอรมนีให้เข้าใจผิดในวันที่และสถานที่การยกพลขึ้นบกหลักของฝ่ายสัมพันธมิตร ลมฟ้าอากาศในดีเดย์นั้นห่างไกลจากอุดมคติ แต่การเลื่อนออกไปจะหมายถึงความล่าช้าอย่างน้อยสองสัปดาห์ เพราะนักวางแผนการบุกครองตั้งเงื่อนไขเกี่ยวกับเฟสของดวงจันทร์ น้ำขึ้นลง และเวลาของวันซึ่งหมายความว่า มีไม่กี่วันในแต่ละเดือนเท่านั้นที่พิจารณาว่าเหมาะสม ฮิตเลอร์ตั้งจอมพล เออร์วิน รอมเมล ของเยอรมนีให้บังคับบัญชากองทัพเยอรมันและพัฒนาป้อมสนามตามกำแพงแห่งแอตแลนติกคอยการบุกครองของฝ่ายสัมพันธมิตร
มีการระดมทิ้งระเบิดทางอากาศและทะเล ตลอดจนการโจมตีส่งทางอากาศอย่างกว้างขวางก่อนการยกพลขึ้นบกสะเทินน้ำสะเทินบก ทหารส่งทางอากาศอังกฤษ อเมริกันและแคนาดา 24,000 นายลงสู่พื้นดินไม่นานหลังเที่ยงคืน กองพลทหารราบและยานเกราะฝ่ายสัมพันธมิตรเริ่มยกพลขึ้นบกตามชายฝั่งฝรั่งเศสเริ่มตั้งแต่ 6.30 น. ชายฝั่งนอร์ม็องดีเป้าหมายยาว 80 กิโลเมตรถูกแบ่งเป็นห้าส่วน ได้แก่ อ่าวยูทาห์, โอมาฮา โกลด์ จูโนและซอร์ด ลมแรงพัดพาหนะลำเลียงไปทางตะวันออกของตำแหน่งที่คาดหมาย โดยเฉพาะอย่างยิ่งที่ยูทาห์และโอมาฮา ทหารที่ยกพลขึ้นบกถูกระดมยิงอย่างหนักจากที่ตั้งกำบังที่มองลงมาเห็นชายหาด และชายฝั่งถูกวางทุ่นระเบิดและเต็มไปด้วยสิ่งกีดขวางอย่างหลักไม้ แท่นสามขาโลหะและลวดหนาม ทำให้งานของทีมเก็บกวาดชายหาดยากและอันตราย กำลังพลสูญเสียหนักที่สุดที่โอมาฮา เพราะมีหน้าผาสูง ที่โกลด์ จูโนและซอร์ด หลายเมืองที่มีการป้องกันถูกกวาดล้างในการต่อสู้แบบบ้านต่อบ้าน และที่ตั้งปืนใหญ่หลักสองแห่งที่โกลด์ถูกรถถังพิเศษทำลาย
ฝ่ายสัมพันธมิตรไม่บรรลุเป้าหมายทั้งหมดในวันแรก คารองตอง แซ็ง-โลและบาโยยังอยู่ในการควบคุมของเยอรมนี และกว่าจะยึดก็องอันเป็นวัตถุประสงค์หลักได้ก็เมื่อวันที่ 21 กรกฎาคม ในวันแรก มีเพียงสองหาด (จูโนและโกลด์) เท่านั้นที่เชื่อมถึงกัน และหัวสะพานทั้งห้าเชื่อมกันเมื่อวันที่ 12 มิถุนายน ทว่า ปฏิบัติการทำให้ได้ที่มั่นซึ่งฝ่ายสัมพันธมิตรค่อย ๆ ขยายในหลายเดือนต่อมา กำลังพลสูญเสียฝ่ายเยอรมันในดีเดย์อยู่ที่ราว 1,000 นาย กำลังพลสูญเสียฝ่ายสัมพันธมิตรอยู่ที่อย่างน้อย 12,000 นาย โดยมีผู้เสียชีวิตที่ได้รับยืนยัน 4,414 นาย พิพิธภัณฑ์ อนุสรณ์สถานและสุสานสงครามในพื้นที่เป็นที่เยี่ยมชมของนักท่องเที่ยวจำนวนมากในแต่ละปี
โคลิเซียมอนุสรณ์แห่งลอสแอนเจลิส
โคลิเซียมอนุสรณ์แห่งลอสแอนเจลิส () ตั้งอยู่ที่เมืองลอสแอนเจลิส รัฐแคลิฟอร์เนีย สหรัฐอเมริกา เริ่มก่อสร้างในปี ค.ศ. 1921 แล้วเสร็จในปี ค.ศ. 1923 ซึ่งเป็นสนามกีฬาขนาดใหญ่อันดับที่ 9 ของสหรัฐอเมริกา
สนามกีฬาแห่งนี้เป็นสนามกีฬาหลักของกีฬา โอลิมปิกฤดูร้อน 1932 1984 และ 2028
สุลต่านอาบูบาการ์แห่งยะโฮร์
สุลต่านอาบูบาการ์แห่งยะโฮร์ (; ) พระองค์เป็นผู้สถาปนาราชวงศ์สุลต่านแห่งยะโฮร์ใน พ.ศ. 2428 ซึ่งเป็นต้นราชวงศ์ที่ปกครองยะโฮร์มาจนถึงปัจจุบัน โดยแยกตัวออกมาจากอาณาจักรยะโฮร์-เรียว พระองค์เป็นชาวมลายูหัวสมัยใหม่และสามารถต้านทานการขยายอำนาจของอังกฤษไว้ได้ระยะหนึ่ง พระองค์สิ้นพระชนม์เมื่อ 4 มิถุนายน พ.ศ. 2438 ด้วยโรคปอดบวมที่ประเทศอังกฤษ
พระองค์ประสูติในตระกูลขุนนางตำแหน่งเตเมิงกุงแห่งอาณาจักรยะโฮร์-เรียวเมื่อ 3 กุมภาพันธ์ พ.ศ. 2375 ปู่ของพระองค์คือเตเมิงกุงอับดุลระห์มานซึ่งเป็นผู้ยินยอมให้อังกฤษเข้ามาตั้งศูนย์การค้าที่สิงคโปร์เมื่อ พ.ศ. 2361 และสนับสนุนให้เจ้าชายฮุสเซนขึ้นเป็นสุลต่านแห่งยะโฮร์-เรียว พระองค์ได้ตำแหน่งเตเมิงกุงแห่งยะโฮร์ใน พ.ศ. 2405 ซึ่งเป็นช่วงที่อังกฤษขยายอำนาจเข้ามาในคาบสมุทรมลายูอย่างจริงจัง พระองค์เปิดกว้างให้กับการค้ากับต่างชาติ และเดินทางไปต่างประเทศหลายครั้ง และได้เข้าเฝ้าสมเด็จพระราชินีนาถวิกตอเรียใน พ.ศ. 2409 พระองค์ได้พยายามที่จะปฏิรูประบบการปกครองและพัฒนาการทางด้านเศรษฐกิจ โดยจัดตั้งสภาที่ปรึกษา แบ่งหน่วยงานเป็นกระทรวง ทบวง กรม สนับสนุนการลงทุนของพ่อค้าชาวจีนและสามารถควบคุมไม่ให้เกิดความขัดแย้งระหว่างชาวมลายูกับชาวจีนที่จะเป็นข้ออ้างให้อังกฤษเข้ามาแทรกแซงได้ ต่อมา พระองค์ได้เป็นมหาราชาแห่งยะโฮร์และได้เป็นที่ปรึกษาของกลุ่มผู้ครองแคว้นชาวมลายูเชื้อสายมินังกะเบาใน พ.ศ. 2421 แต่บทบาทของพระองค์ก็ถูกลดทอนลงหลังพ.ศ. 2423 เพราะอังกฤษตั้งเป็นรัฐเนอเกอรีเซิมบีลันขึ้นแทน
ใน พ.ศ. 2428 พระองค์ได้สถาปนาราชวงศ์สุลต่านแห่งยะโฮร์ขึ้นหลังจากที่สุลต่านอาลีแห่งอาณาจักรยะโฮร์-เรียวสิ้นพระชนม์ใน พ.ศ. 2420 โดยสถาปนาเมืองท่าในแคว้นยะโฮร์ขึ้นเป็นเมืองหลวงชื่อยะโฮร์บาห์รูแปลว่ายะโฮร์ใหม่ ต่อมา ใน พ.ศ. 2433 อังกฤษสามารถเข้ามาปกครองรัฐเประ เซอลาโงร์ เนอเกอรีเซิมบีลัน และปะหังได้ และพยายามบีบให้ยะโฮร์เข้ามาเป็นรัฐในอารักขาเช่นเดียวกับรัฐอื่น ๆ พระองค์ได้พยายามที่จะรักษาสถานภาพของยะโฮร์ และได้เดินทางไปยังลอนดอนใน พ.ศ. 2428 เพื่อทำสนธิสัญญารับประกันความเป็นอิสระของยะโฮร์และยอมรับว่าพระองค์เป็นสุลต่าน ทำให้การขยายตัวของอาณานิคมช่องแคบหยุดชะงักตลอดรัชสมัยของพระองค์
ในช่วงท้ายของพระชนม์ชีพ พระองค์พยายามวางรากฐานให้ยะโฮร์เป็นรัฐอิสระต่อไป โดยตั้งสภาที่ปรึกษาแห่งยะโฮร์ในกรุงลอนดอนโดยมีสมาชิกเป็นชาวอังกฤษที่สนับสนุนยะโฮร์ ในเดือนเมษายน พ.ศ. 2438 ทรงประกาศใช้รัฐธรรมนูญแห่งยะโฮร์ ซึ่งกำหนดให้ยะโฮร์เป็นรัฐเอกราช มีศาสนาอิสลามเป็นศาสนาประจำชาติ ห้ามยกดินแดนของรัฐให้ชาติตะวันตก แต่พระองค์ก็เสด็จสวรรคตหลังประกาศใช้รัฐธรรมนูญได้เพียง 2 เดือน แต่ก็สามารถวางรากฐานให้ยะโฮร์รักษาอำนาจการบริหารภายในไว้ได้จนสิ้นสุดสงครามโลกครั้งที่ 2
พระเจ้าโจวไท่
พระเจ้าโจวไท่ (; แปลว่า มหาราชแห่งโจว) หรือ กู่กงตั่นฟู่ (; แปลว่า พระยาตั่นฟู่ผู้ชรา) เป็นผู้ปกครองและกษัตริย์ผู้ยิ่งใหญ่แห่งเมืองโจวในช่วงราชวงศ์ซาง ต่อมา เหลนของพระองค์ผู้มีพระนามว่า ฟา (發) หรือ พระเจ้าโจวอู่ ได้ยกทัพเข้าครอบครองเมืองซางและสถาปนาราชวงศ์โจว
พระเจ้าไท่เป็นพระนามที่ได้หลังสวรรคต ผู้สืบสกุลถวายให้เป็นเกียรติ แต่แท้จริงแล้ว พระองค์มิเคยเป็นกษัตริย์แต่อย่างใด ในขณะมีพระชนม์อยู่ ทรงได้รับการขนานนามว่า กู่กงตั่นฟู่ และนักวิชาการบางคนเอ่ยถึงพระองค์ในชื่อ จี ตั่นฟู่ ซึ่งมาจากแซ่ของพระองค์ คือ จี (姬)
"คีตปกรณ์" (詩經) ซึ่งเป็นหนังสือรวมลำนำจีนแต่โบราณกาล ว่า ตระกูลจีมีความเป็นมาถอยหลังไปถึงคราวที่โฮ่ว จี้ (后稷) ขุนนางเมืองเซี่ย ถือกำเนิดขึ้นโดยการที่มารดาของเขาย่ำลงบนรอยเท้าของเทวดาชั่งตี้ (上帝) แล้วตั้งครรภ์ ขณะที่ "บันทึกประวัติศาสตร์" (史記) ของซือหม่า เชียน (司馬遷) ว่า โฮ่ว จี้ เป็นโอรสของพระเจ้าคู่ (嚳) ทำให้เขาเป็นดองกับจักรพรรดิเหลือง (黃帝) ผู้ซึ่งอาจได้ใช้แซ่โจว
ซือหม่า เชียน กล่าวว่า ต่อมา ปู้จู๋ (不窋) บุตรชายของโฮ่ว จี้ สละศักดินาที่เมืองไถ (邰) ไปใช้ชีวิตเร่ร่อนกับชาวซีหรง (西戎) และชาวตี๋เหนือ (北狄) ซึ่งเป็นชนเผ่าที่อาศัยอยู่รอบบริเวณเมืองเซี่ย หลังจากนั้น จู (鞠) บุตรชายของปู้จู๋ ได้ใช้ชีวิตเช่นนี้สืบต่อมา จนกระทั่งบุคคลหนึ่งชื่อ พระยาหลิว (公劉) ได้รวบรวมคนมาตั้งถิ่นฐานอยู่ ณ เมืองปิน (豳) ภายหลังมีผู้ปกครองเมืองปินสืบพระยาหลิวมาดังนี้ ชิ่งเจี๋ย (慶節) หฺวังพู (皇仆) ช่าฝู (差弗) หุ่ยชู่ (毀隃) กงเฟย์ (公非) เกา-ยฺหวี่ (高圉) ย่า-ยฺหวี่ (亞圉) และกงชู จู่เล่ย์ (公叔祖類)
ความเจริญรุ่งเรืองของเมืองปินทำให้เมืองถูกรุกรานจากชาวซุน-ยฺวี่ (獯鬻) หรือที่เรียก ฮุน-ยฺวี่ (Hunyu) หรือตี๋เหนือ หลังการรุกรานสี่ครั้งล้วนล้มเหลว พระยาหลิวไม่ต้องการนำคนของตนเข้าสู่การรบอีก จึงรวบรวมคนจากเมืองปินไปเชิงเขาฉี (岐山) บริเวณแม่น้ำเว่ย์ (渭河) เพื่อสร้างบ้านเมืองใหม่ที่สมบูรณ์ยิ่งขึ้น มีทั้งพระราชวัง พระอาราม วัดบรรพบุรุษ และแท่นบูชา ชัยภูมิใหม่ประสบความสำเร็จอย่างรวดเร็ว ชนเผ่ายฺวี่ (Yu) และรุ่ย (芮) ซึ่งอยู่รอบข้าง จึงเข้าสามิภักดิ์ และกลายเป็นเมืองโจวในที่สุด
ภายหลังมีการเอ่ยถึงกู่กงตั่นฟู่ว่า มีส่วนทำให้เมืองโจวรุ่งเรืองขึ้นมาก "คีตปกรณ์" ได้บันทึกบทสรรเสริญเขาบทหนึ่ง และเพลงจะเข้เพลงหนึ่งเกี่ยวกับเขา ชื่อ "เพลงภูเขาฉี" (Mount Qi Song) คาดว่า พระยาโจว (周公) แต่งขึ้น บันทึกประวัติศาสตร์จีนแบบดั้งเดิมบางทีถือว่า กู่กงตั่นฟู่เองที่ก่อตั้งเมืองโจวขึ้นบริเวณแม่น้ำเว่ย์ แต่ที่จริง มีกระดูกเสี่ยงทาย (oracle bone) สมัยพระเจ้าอู่ติง (武丁) จารึกถึงเมืองโจวอย่างน้อยหนึ่งศตวรรษก่อนหน้าอยู่แล้ว อนึ่ง เมืองโจวยุคแรกเริ่มน่าจะอยู่ห่างจากที่ตั้งเมืองปินตามความเชื่อดั้งเดิมอยู่พอสมควร นักวิชาการบางคนจึงระบุว่า มีการอพยพไปตั้งเมืองนี้เป็นทางไกลจากเมืองซานซีไปทางตะวันตก
กู่กงตั่นฟู่มีลูกสามคนกับภรรยาแซ่เจียง คือ
นยายะ
ลัทธินยายะ (Nyaya; ภาษาสันสกฤต:ny-āyá) เป็นปรัชญาในศาสนาฮินดู คำว่านยายะมาจากภาษาสันสกฤตหมายถึงนำไปสู่ความจริงแท้ ลัทธินี้เริ่มขึ้นหลังพุทธกาลโดยมีฤๅษีโคตมะเป็นผู้แต่งนยายสูตร ต่อมาได้มีผู้แต่งคัมภีร์อธิบายความเพิ่มเติมต่อมาคือวาตสยายนะ แต่งนยายภาษยะ อุททโยตกระ แต่งวารติกะ และ วาจัสปติแต่งตาตปรยฎีกา ทำให้ได้คัมภีร์ในลัทธินยายะที่สมบูรณ์
ลัทธินี้มีความเห็นว่าชีวิตในโลกเต็มไปด้วยความทุกข์ และโมกษะเป็นสภาวะที่ดับทุกข์สิ้นเชิง ความทุกข์ของสัตว์โลกเกิดจากสังโยชน์หรือพันธนะเป็นเครื่องผูกมัดสรรพสัตว์ให้ติดอยู่ในสังสารวัฏ เหตุที่ทำให้เกิดโลกคือปรมาณูของธาตุทั้งสี่คือดินน้ำลมไฟ ปรมาณูของธาตุทั้งสี่นี้เกิดขึ้นเองไม่มีใครสร้างและทำลายได้ พระเจ้าทรงสร้างโลก โดยนำปรมาณูของธาตุทั้งสี่มารวมกันในสัดส่วนที่เหมาะสม และการทำลายโลกของพระเจ้าคือการที่ทรงแยกปรมาณูเหล่านี้ออกจากกัน ชีวาตมันหรือวิญญาณเป็นสภาวะที่เกิดขึ้นเองและดำรงอยู่ชั่วนิรันดร์ มนัสหรือจิตรเป็นสื่อในการรับรู้อารมณ์ของชีวาตมัน จนกระทั่งชีวาตมันบรรลุโมกษะจึงแยกออกจากมนัสได้โดยเด็ดขาด การเกิดคือการที่ชีวาตมันมาอาศัยในร่างกายและการตายคือการที่ชีวาตมันแยกออกจากร่างกาย
มีบันดุงมัวร์
มีบันดุงมัวร์ () หรือ มีบันดุง เป็นอาหารพื้นบ้านที่ทำจากบะหมี่ในมัวร์ รัฐยะโฮร์ มาเลเซีย คำว่าบันดุงนี้เป็นภาษามลายูหมายถึงการผสมเข้าด้วยกัน เครื่องปรุงแต่เดิมประกอบด้วยเส้นบะหมี่และไข่ กินกับซุปที่ทำจากส่วนผสมของพริก หัวหอม เครื่องเทศ กะปิ และกุ้งแห้ง ต่อมาได้ปรับปรุงโดยการเพิ่มเครื่องปรุง เช่น กุ้ง เนื้อวัว ลูกชิ้นปลา และผัก แม้ในขณะนี้มีบันดุงจะแพร่หลายไปทั่วประเทศ แต่ที่มัวร์ถือว่ามีคุณภาพดีที่สุด คำว่าบันดุงในที่นี่ไม่มีส่วนเกี่ยวข้องกับบันดุงที่เป็นชื่อเมืองในอินโดนีเซีย
เจ้าเมืองแพร่
เจ้าเมืองแพร่ ("ไม่ปรากฏ" - พ.ศ. 2215) เป็นพระเจ้าเชียงใหม่พระองค์ที่ 9 ในยุคที่เป็นประเทศราชของพม่า พระองค์เป็นเจ้าเมืองแพร่พระองค์เดียวที่มาปกครองล้านนา
เจ้าเมืองแพร่มีพระนามเดิมว่าอย่างไรไม่ปรากฏหลักฐาน ตำนานพื้นเมืองเชียงใหม่ระบุว่าทรงครองเมืองเชียงใหม่ในปี พ.ศ. 2202 แต่พงศาวดารโยนกระบุว่าเป็นปี พ.ศ. 2206 แล้วไม่ได้ส่งบรรณาการต่อกรุงอังวะ ในรัชสมัยของพระองค์ กรุงศรีอยุธยาได้ยกทัพมายังล้านนา แม้ยึดเมืองเชียงใหม่ไม่ได้ แต่ได้เมืองเชียงแสน
ทั้งตำนานพื้นเมืองเชียงใหม่และพงศาวดารโยนกระบุตรงกันว่าพระองค์ถึงแก่พิราลัยในปี พ.ศ. 2215 อุปราชอึ้งแซะ ("อึ้งแซะ" แปลว่าวังหน้า) จากกรุงอังวะจึงเสด็จมาสืบราชสมบัติเมืองเชียงใหม่ในปีนั้น
สะพานแบบคาน
สะพานแบบคาน () คือสะพานรูปหนึ่งที่มีโครงสร้างเรียบง่ายที่สุด ซึ่งพื้นสะพานถูกหนุนโดยเครื่องค้ำและเสาสะพานในแต่ละด้าน ไม่มีการเปลี่ยนแปลงรูปแบบการค้ำตลอดสะพานนี้ ดังนั้นรูปแบบโครงสร้างจึงรู้จักในการค้ำสะพานที่เรียบง่าย สะพานแบบคานที่เรียบง่ายที่สุดอาจเป็นแผ่นหินหนาหรือแผ่นกระดานไม้วางข้ามลำธาร สะพานที่ออกแบบสำหรับโครงสร้างพื้นฐานสมัยใหม่ จะถูกสร้างโดยใช้เหล็กหรือคอนกรีตเสริมแรง หรือรวมทั้งสองอย่าง องค์ประกอบของคอนกรีตอาจเป็นคอนกรีตเสริมแรง หรือคอนกรีตอัดแรง
สะพานโค้งคอนกรีตเสริมเหล็ก
สะพานโค้งคอนกรีตเสริมเหล็ก () คือสะพานโค้งแบบหนึ่งซึ่งที่มีแรงผลักตามแนวนอนของช่องโค้งไปยังด้านนอกโดยตรง สะพานถูกพยุงโดยความตึงมากกว่าฐานสะพานบนพื้นดิน ในหลายกรณีรูปแบบภายนอกนั้นไม่เหมาะหรือไม่สามารถใช้งานได้แต่สะพานสามารถถูกแทนที่โดยสายเคเบิลของช่องโค้งนั้น ๆ เป็นการสร้างโค้งที่ใช้สายเคเบิลพยุงสะพานเอาไว้
สะพานลอยน้ำ
สะพานลอยน้ำ () หรือสะพานเรือ คือสะพานรูปแบบหนึ่งซึ่งลอยอยู่บนน้ำ โดยมีเรือท้องแบนหรือเรือลักษณะเดียวกันพยุงพื้นสะพานเอาไว้และรับน้ำหนักถ่วงของสะพาน สะพานลอยน้ำปกติจะเป็นโครงสร้างชั่วคราว บางสะพานนั้นอาจถูกใช้เป็นเวลายาวนาน ส่วนสะพานลอยน้ำแบบถาวรเป็นประโยชน์สำหรับการข้ามน้ำที่มีที่กำบัง ซึ่งพิจารณาถึงความไม่เหมาะสมในเชิงเศรษฐกิจที่จะสร้างสะพานเป็นท่าเรือถาวร สะพานเหล่านี้อาจสร้างส่วนหนึ่งซึ่งสามารถถูกยกขึ้นหรือเคลื่อนย้ายสะพานเพื่อที่จะให้เรือผ่านได้
สะพานลอยน้ำเป็นประโยชน์อย่างมากโดยเฉพาะใช้ในการข้ามแม่น้ำในช่วงสงคราม โดยปกติจะสร้างเป็นสะพานชั่วคราว และบางครั้งถูกทำลายหลังจากการข้าม (เพื่อที่จะไม่ให้ศัตรูใช้สะพาน) หรือยุบและขนย้าย (ถ้ามีการเดินทางที่ยาวไกล) สะพานถูกใช้ด้วยข้อดีมากมายในหลาย ๆ การสู้รบตลอดจนการรักษาเวลา ได้แก่ การสู้รบ Garigliano การสู้รบ Oudenarde สงครามอาหรับ-อิสราเอล ค.ศ. 1973 และอื่น ๆ อีกหลายสงคราม ซึ่งสะพานลอยน้ำถูกใช้มาตั้งแต่สมัยโบราณแล้ว
หมูยแน้
หมูยแน้ () เป็นเมืองตากอากาศชายทะเลในจังหวัดบิ่ญถ่วนทางภาคตะวันออกเฉียงใต้ของประเทศเวียดนาม ตั้งอยู่ใกล้กับฟานเที้ยต เมืองหลักของจังหวัด การท่องเที่ยวของเวียดนามได้เปลี่ยนหมูยแน้ให้เป็นจุดหมายปลายทางสำหรับการตากอากาศตั้งแต่ปี พ.ศ. 2538 หลังจากที่มีนักท่องเที่ยวจำนวนมากเดินทางมาที่นี่เพื่อชมสุริยุปราคาในวันที่ 24 ตุลาคม พ.ศ. 2538 หมูยแน้มีสถานพักตากอากาศ ร้านอาหาร ร้านเครื่องดื่ม และบาร์จำนวนมากริมชายหาด และเป็นจุดหมายปลายทางยอดนิยมแห่งหนึ่งของนักท่องเที่ยวชาวรัสเซีย ร้านอาหารและบ้านพักตากอากาศหลายแห่งมีเจ้าของเป็นชาวรัสเซีย
ชายหาดของหมูยแน้เป็นหาดเขตร้อนแห่งหนึ่งที่ได้รับความนิยม ลมทะเลที่พัดแรงทำให้ที่นี่เป็นที่นิยมมากในการเล่นไคต์เซิร์ฟ (ว่าวโต้คลื่น) และวินด์เซิร์ฟ ฤดูท่องเที่ยวเริ่มตั้งแต่เดือนธันวาคมไปจนถึงเดือนพฤษภาคม อุณหภูมิเฉลี่ยอยู่ที่ 27 องศาเซลเซียส สภาพภูมิอากาศร้อนและแห้งเกือบตลอดทั้งปี
สะพานชัก
สะพานชัก () คือสะพานประเภทหนึ่งที่สามารถเคลื่อนที่ได้ ซึ่งปกติจะใช้งานร่วมกับทางเข้าของปราสาทที่ล้อมรอบด้วยคูเมือง ในภาษาอังกฤษของบางท้องถิ่นซึ่งรวมถึงภาษาอังกฤษอเมริกัน คำว่า "drawbridge" จะหมายถึงสะพานทุกรูปแบบที่เคลื่อนที่ได้ เช่น สะพานหก (bascule) สะพานยกแนวตั้ง (vertical-lift) สะพานหมุน (swing) เป็นต้น แต่ในหน้านี้จะกล่าวถึงสะพานดังกล่าวตามความหมายดั้งเดิม
ปราสาทหรือป้อมในยุคกลาง (คริสต์ศตวรรษที่ 5-15) ปกติแล้วจะมีร่องน้ำหรือคูเมืองล้อมรอบโดยใช้สะพานไม้ทอดข้าม ในปราสาทยุคเริ่มแรก สะพานเหล่านั้นอาจถูกออกแบบให้ถูกทำลายหรือเคลื่อนย้ายได้หากศัตรูเข้าโจมตี แต่สะพานชักก็กลายเป็นสิ่งที่ใช้ทั่วไปในเวลานั้น การสร้างปราสาทตามแบบฉบับจะมีสะพานชักที่ด้านนอกของเรือนเฝ้าประตู ประกอบด้วยพื้นสะพานไม้ซึ่งมีปลายด้านหนึ่งเป็นบานพับหรือมีแกนหมุนตรงธรณีประตู เมื่อชักสะพานขึ้น พื้นสะพานก็จะปิดช่องประตูได้ราบสนิทและกลายเป็นเครื่องกีดขวางทางเข้าเพิ่มเติม นอกจากนี้ สะพานชักยังมีประตูชักรอกหรือซุ้มประตูเหล็กคอยเสริมความแข็งแรงอีกชั้นหนึ่ง และการเข้าถึงตัวสะพานอาจถูกสกัดกั้นจากอาวุธต่าง ๆ ที่ยิงออกไปทางช่องเชิงเทินหรือช่องธนูในหอคอยด้านข้าง
ลานสายตา
คำว่า ลานสายตา () มักใช้เป็นคำไวพจน์ของคำว่า ขอบเขตภาพ (field of view) แม้ว่าบททั้งสองจริง ๆ มีความหมายไม่เหมือนกัน
คือ "ลานสายตา"มีความหมายว่า ""ความรู้สึกทางตาเป็นแถวตามลำดับพื้นที่ที่สามารถสังเกตการณ์ได้ในการทดลองทางจิตวิทยาด้วยการพินิจภายใน (โดยบุคคลนั้น)"" 
ในขณะที่คำว่า "ขอบเขตภาพ" ""หมายถึงวัตถุทางกายภาพและต้นกำเนิดแสงในโลกภายนอกที่เข้ามากระทบกับจอตา""
กล่าวโดยอีกนัยหนึ่งก็คือ "ขอบเขตภาพ"ก็คือสิ่งที่เป็นต้นกำเนิดของแสงที่มากระทบกับจอตา
ซึ่งเป็นข้อมูลเข้าของระบบสายตาในสมอง เป็นระบบที่แปลผลเป็น"ลานสายตา"เป็นข้อมูลออก
ลานสายตานั้นมีด้านซ้ายขวาบนล่างที่ไม่สมดุลกัน ระดับความชัดก็ไม่เสมอกัน คือมีการเห็นได้ชัดที่สุดที่กลางลานสายตา
บทนี้มักใช้บ่อย ๆ ในการวัดสายตา (optometry) และในจักษุวิทยา
ที่มีการตรวจลานสายตาเพื่อกำหนดว่า
มีความเสียหายจากโรคที่เป็นเหตุแก่ดวงมืดในลานเห็น (scotoma) หรือจากการสูญเสียการเห็น หรือจากการลดระดับความไวในการเห็น หรือไม่
ลานสายตาปกติในมนุษย์แผ่ออกไปประมาณ 60 องศาทางจมูกวัดจากเส้นเมริเดียนแนวตั้งของตาแต่ละข้าง
แผ่ออกไป 100 องศาทางขมับจากเส้นเมริเดียนแนวตั้ง
แผ่ออกไป 60 องศาเหนือเส้นเมริเดียนแนวนอน
และแผ่ออกไป 75 องศาใต้เส้นเมริเดียนแนวนอน 
ในประเทศอังกฤษ ลานสายตากำหนดอย่างต่ำในการอนุญาตให้ขับรถก็คือ 60 องศาทั้งซ้ายทั้งขวาจากเส้นเมริเดียนแนวตั้ง และ 20 องศาทั้งบนทั้งล่างจากเส้นเมริเดียนแนวนอน
จุดภาพชัด (macula) เป็นเขตตรงกลาง 13 องศาของลานสายตา และรอยบุ๋มจอตา (fovea) เป็นเขตตรงกลาง 3 องศา
ลานสายตาวัดได้ด้วยวิธีการวัดลานสายตา ()
ซึ่งอาจจะเป็นแบบเคลื่อนไหว คือฉายจุดแสงโดยเลื่อนเข้ามาที่กลางลานสายตาจนกว่าจะเห็น
หรือแบบนิ่ง ๆ คือฉายจุดแสงแบบวาบที่จอสีขาวแล้วให้ผู้รับตรวจกดปุ่มถ้าเห็นจุดแสงนั้น
เครื่องวัดลานสายตาที่สามัญที่สุดคือ Humphrey Field Analyzer และ Heidelberg Edge Perimeter
อีกวิธีหนึ่งใช้เครื่อง campimeter ซึ่งเป็นอุปกรณ์ขนาดเล็กสร้างเพื่อวัดลานสายตา
การวัดส่วนมากใช้แบบวัดที่ตรวจส่วน 24 องศาหรือ 30 องศาตรงกลางสายตา แต่ว่า เครื่องวัดโดยมากก็สามารถวัดลานสายตาทั้งหมดด้วย
อีกวิธีหนึ่งก็คือ ให้ผู้ตรวจสอบยกนิ้วขึ้น 1-2-5 นิ้วในมุมทั้ง 4 และที่ตรงกลางของลานสายตาของคนไข้ (โดยปิดตาอีกข้างหนึ่ง)
ถ้าคนไข้สามารถบอกจำนวนนิ้วที่ยกได้อย่างถูกต้อง โดยวัดเทียบกับลานสายตาของผู้ตรวจ
จะมีการบันทึกว่า (ในประเทศที่ใช้ภาษาอังกฤษ) "full to count fingers" (มักจะย่อว่า FTCF)
จุดบอดสามารถตรวจได้โดยยกวัตถุเล็ก ๆ มีสีแดงขึ้นแสดงระหว่างคนตรวจและคนไข้
โดยเทียบช่วงที่วัตถุนั้นมองไม่เห็นระหว่างคนไข้กับผู้ตรวจ
จุดบอดที่ใหญ่ผิดปกติของคนไข้จะสามารถกำหนดได้
มีวิธีอื่น ๆ อีกมากมายที่คล้ายกับวิธีนี้ (เช่น กระดิกนิ้วที่รอบ ๆ ลานสายตา)
การสูญเสียลานสายตาอาจเกิดขึ้นจากโรคหรือความผิดปกติที่ตา ที่เส้นประสาทตา หรือที่สมอง
โดยคลาสสิก ความบกพร่องทางลานสายตาสามารถแบ่งออกเป็น 4 อย่าง คือ
ในมนุษย์ มีการใช้ confrontation field test และวิธีการวัดลานสายตาแบบอื่น ๆ เพื่อวัดความสูญเสียในลานสายตา
ความเสียหายของระบบประสาทต่าง ๆ สามารถก่อให้เกิดความบกพร่องเป็นรูปแบบเฉพาะในการเห็น
รวมทั้งตาบอดครึ่งซีก (hemianopsia) (ดูรูปด้านล่าง เป็นแบบที่ไม่ประกอบด้วย macular sparing) ตาบอดเสี้ยวเดียว (quadrantanopia) และอื่น ๆ
ขอบเขตภาพ
ขอบเขตภาพ
หรือ ขอบเขตการเห็น
เป็นขอบเขตของโลกที่ระบบการเห็นสามารถรับรู้ได้ในขณะใดขณะหนึ่ง
ในกรณีของกล้องหรือตัวรับรู้มันจะเป็นมุมตัน (solid angle) ในช่วงที่เครื่องตรวจจับไวต่อคลื่นแม่เหล็กไฟฟ้า เช่น แสง
ภาวะกะเทยแท้
ภาวะกะเทยแท้ () หมายถึงภาวะที่บุคคลที่เป็นกะเทยมีเนื้อเยื่อทั้งของรังไข่ทั้งของอัณฑะ
คืออาจจะมีรังไข่ข้างหนึ่งและอัณฑะอีกข้างหนึ่ง
แต่โดยทั่วไปแล้วต่อมบ่งเพศข้างหนึ่งหรือทั้งสองข้างจะมีเนื้อเยื่อจากทั้งรังไข่ทั้งอัณฑะที่เรียกว่า ovotestis
ไม่มีเค้สที่บันทึกไว้พร้อมกับหลักฐานเลยว่า เนื้อเยื่อทั้งสองของต่อมบ่งเพศนั้นสามารถทำงานได้พร้อมกัน
karyotype 
ที่พบก็คือ 47XXY (กลุ่มอาการไคลน์เฟลเตอร์), 46XX/46XY, หรือ 46XX/47XXY โดยมีระดับ mosaicism ที่ต่าง ๆ กัน (โดยมีกรณีที่น่าสนใจหนึ่งที่มี XY ในระดับ 96% แต่สามารถตั้งครรภ์และให้กำเนิดได้)
แม้ว่าภาวะนี้จะคล้ายกับภาวะ mixed gonadal dysgenesis
แต่สามารถแยกออกจากกันได้โดยการตรวจสอบเนื้อเยื่อ (histology)
แม้ว่าบุคคลผู้มีภาวะกะเทยแท้อาจจะมีลูกได้ (จนกระทั่งถึง ค.ศ. 2010 ได้มีสิ่งตีพิมพ์ทางวิทยาศาสตร์ที่รายงานการมีลูกในมนุษย์ภาวะกะเทยแท้ถึง 11 เค้ส) 
แต่ยังไม่มีหลักฐานทางวิทยาศาสตร์ที่แสดงว่าเนื้อเยื่อทั้งของรังไข่ทั้งของอัณฑะสามารถทำงานได้พร้อม ๆ กัน
ดังนั้น หลักฐานทางวิทยาศาสตร์จึงไม่สนับสนุนคำที่พูดกันว่า กะเทยแท้สามารถทำให้ตนเองตั้งครรภ์ได้
อวัยวะเพศภายนอกบ่อยครั้งไม่ชัดเจน
โดยขึ้นอยู่กับปริมาณของฮอร์โมนเพศชายที่ผลิดโดยเนื้อเยื่ออัณฑะในช่วงประมาณ 8-16 อาทิตย์ในครรภ์
ภาวะกะเทยแท้มีน้อย และอาจเกิดได้จากเหตุหลายอย่าง
ในศาสนาพุทธ คำว่า อุภโตพยัญชนก หมายถึง คนมีทั้งสองเพศ
ไม่เหมือนกับคำว่า บัณเฑาะก์ ซึ่งหมายถึง คนที่ไม่มีเพศแต่กำเนิด ชายผู้มีราคะกล้าเสพกามกับชายอื่น หรือชายผู้มีอัณฑะถูกตัดออกไปแล้ว
อุภโตพยัญชนกท่านแบ่งเป็น 2 ประเภทคือ
อุภโตพยัญชนกทั้งสองประเภทนี้ ท่านกล่าวว่าไม่ควรให้บรรพชาหรืออุปสมบท ถ้าบรรพชาอุปสมบทแล้ว พึงให้สึกออกไปเสีย ไม่เหมือนกับบัณเฑาะก์บางประเภทซึ่งยังให้บวชได้ ให้สังเกตว่าภาษาไทยใช้คำว่า กะเทย สำหรับทั้งอุภโตพยัญชนกทั้งบัณเฑาะก์
ให้สังเกตว่า ภาวะกะเทยแท้ทางการแพทย์เน้นอวัยวะภายในคือเนื้อเยื่อที่มาจากทั้งรังไข่ทั้งอัณฑะ แต่สภาวะของความเป็นอุภโตพยัญชนกท่านเน้นทั้งอวัยวะภายนอก (โดยเห็นเป็นเพศชายและเพศหญิง) และอวัยวะภายใน (โดยตั้งครรภ์และให้ตั้งครรภ์ได้)
สนามกีฬาโอลิมปิก (โซล)
สนามกีฬาโอลิมปิก (โซล) หรือที่รู้จักกันในชื่อ "สนามกีฬาโอลิมปิกแจมซิล" ตั้งอยู่ที่เมืองโซล เกาหลีใต้ เริ่มก่อสร้างในปี ค.ศ. 1977 แล้วเสร็จในปี ค.ศ. 1984 ซึ่งเป็นสนามกีฬาขนาดใหญ่อันดับที่ 1 ของเกาหลี
ในปี ค.ศ. 1988 สนามกีฬาแห่งนี้เป็นสนามกีฬาหลักของกีฬา โอลิมปิก ครั้งที่ 24 ที่เกาหลีใต้เป็นเจ้าภาพ
รายชื่อตึกที่สูงที่สุดในโลก
รายชื่อนี้แสดง"เฉพาะ"อันดับตึกระฟ้าที่สูงที่สุดในโลกในปัจจุบัน (มิถุนายน พ.ศ. 2557) ข้อมูลโดย "สภาตึกสูงและที่อยู่อาศัยในเมือง” (CTBUH)
อันดับตึกที่สูงที่สุดที่แบ่งตามทวีปโดยเรียงตามอันดับความสูง มีดังนี้
นี่เป็นข้อมูลรายชื่อของตึกที่อยู่ระหว่างการก่อสร้างตั้งแต่ 300 เมตร หรือ 60 ชั้น
อีดะ
อีดะ () เป็นเมืองในจังหวัดนางาโนะ ประเทศญี่ปุ่น ในปี ค.ศ. 2011 มีจำนวนประชากร 104,877 คน
เมือก
มูกหรือเมือก () ในสัตว์มีกระดูกสันหลัง เป็นสิ่งคัดหลั่งลื่นที่เยื่อเมือกสร้างขึ้นปกคลุม น้ำเมือกตรงแบบผลิตจากเซลล์ที่พบในต่อมมูก เซลล์มูกหลั่งผลิตภัณฑ์ที่มีไกลโคโปรตีนและน้ำสูง น้ำเมือกยังอาจเกิดจากต่อมผสม (mixed gland) ซึ่งมีทั้งเซลล์หลั่งน้ำใสและหลั่งเมือก เมือกเป็นคอลลอยด์หนืดซึ่งมีเอนไซม์ระงับเชื้อ (เช่น ไลโซไซม์) อิมมูโนโกลบูลิน เกลืออนินทรีย์ โปรตีนอย่างแลกโตเฟอร์ริน และไกลโคโปรตีนซึ่งรู้จักกันในชื่อ มิวซิน ซึ่งผลิตโดยเซลล์กลอเบล็ต (goblet cell) ในเยื่อเมือกและต่อมชั้นใต้เยื่อเมือก เมือกนี้ทำหน้าที่ปกป้องเซลล์เนื้อเยื่อบุผิว (บุท่อ) ในระบบทางเดินหายใจ ทางเดินอาหาร ปัสสาวะและเพศ การเห็นและการได้ยินในสัตว์เลี้ยงลูกด้วยนม ผิวหนังในสัตว์สะเทินน้ำสะเทินบก และเหงือกในปลา การทำหน้าที่หลักของเมือกนี้ คือ ปกป้องต่อสิ่งก่อโรคอย่างเห็ดรา แบคทีเรียและไวรัส ในร่างกายมนุษย์โดยเฉลี่ยผลิตเมือกราวหนึ่งลิตรต่อวัน
วัตถุไวไฟ (อัลบั้ม)
วัตถุไวไฟ คืออัลบั้มเดี่ยวชุดแรกของอำพล ลำพูน ออกวางตลาดเมื่อ พ.ศ. 2535
ม้าเหล็ก
ม้าเหล็ก คืออัลบั้มเดี่ยวชุดที่ 2 ของอำพล ลำพูน วางแผงเมื่อปี พ.ศ. 2536
อำพลเมืองดี
ม้าเหล็ก คืออัลบั้มเดี่ยวชุดที่ 3 ของอำพล ลำพูน วางแผงเมื่อปี พ.ศ. 2538
สราวุธ คำบัว
สราวุธ คำบัว หรือ โค้ชชาย เป็นนักฟุตบอลระดับอาชีพจากประเทศไทย เขาเคยทำหน้าที่ร่วมกับสโมสรฟุตบอลแบงค็อก ยูไนเต็ด ในการแข่งขันไทยพรีเมียร์ลีก
นอกจากนี้ เขายังได้เข้าแข่งขันร่วมกับสโมสรฟุตบอลธนาคารกรุงไทย ในการแข่งขันเอเอฟซีแชมเปียนส์ลีก 2008 รอบแบ่งกลุ่ม รวมถึงเข้าแข่งขันให้แก่ทีมดังกล่าว ในการแข่งขันกีฬารัฐวิสาหกิจ ครั้งที่ 38 ในเดือนกุมภาพันธ์ พ.ศ. 2556
สราวุธ คำบัว เป็นอดีตผู้รักษาประตูฟุตบอลทีมชาติไทย ซึ่งเป็นชุดดรีมทีม ในสมัยเดียวกับเกียรติศักดิ์ เสนาเมือง รวมถึงเคยเป็นนักฟุตบอลและเป็นผู้ช่วยผู้ฝึกสอนสังกัดสโมสรฟุตบอลจังหวัดพังงา ก่อนที่จะย้ายไปร่วมสังกัดสโมสรฟุตบอลมหาวิทยาลัยนอร์ทกรุงเทพ นอกจากนี้ ในปี พ.ศ. 2552 เขาได้ทำหน้าที่เป็นผู้ช่วยผู้ฝึกสอนฟุตบอลทีมชายให้แก่ทีมมหาวิทยาลัยนอร์ทกรุงเทพ ในการแข่งขันกีฬามหาวิทยาลัยแห่งประเทศไทย ครั้งที่ 36
วันที่ 24 กรกฎาคม พ.ศ. 2556 สราวุธได้เข้าแข่งขันรายการศึกฟุตบอลนัดพิเศษมหากุศล 2 ทีมชาติไทย โดยเขาได้ทำหน้าที่เป็นผู้รักษาประตูให้แก่อดีตทีมชาติไทย (ดรีมทีม) เมื่อครั้งที่พบกับทีมรวมดาราช่อง 3 ที่จัดขึ้น ณ สนามราชมังคลากีฬาสถาน โดยทีมของเขาเป็นฝ่ายชนะที่ 7 ประตูต่อ 2 รวมถึงในปีเดียวกัน สราวุธได้ทำหน้าที่เป็นผู้ฝึกสอนผู้รักษาประตูให้แก่ฟุตบอลทีมชาติไทย ชุดซีเกมส์ 2013 ที่ซึ่งทีมของเขาชนะรางวัลเหรียญทอง และช่วงปลายปี เขาได้เป็นหนึ่งในนักฟุตบอลสังกัดสโมสรฟุตบอลมหาวิทยาลัยนอร์ทกรุงเทพ ในการแข่งขันลีกภูมิภาค ดิวิชั่น 2
ส่วนการแข่งขันของฟุตบอลทีมชาติไทยในปี พ.ศ. 2557 ทางคณะผู้ฝึกสอนได้วางแผนให้กิตติศักดิ์ ระวังป่า เข้าทำหน้าที่แทนสราวุธ โดยในปีดังกล่าว สราวุธได้รับเชิญให้ทำหน้าที่เป็นผู้ฝึกสอนผู้รักษาประตูให้แก่สโมสรฟุตบอลจังหวัดพังงา วันที่ 16 มีนาคม ค.ศ. 2557 สราวุธได้ทำหน้าที่เป็นผู้รักษาประตูให้แก่สโมสรฟุตบอลมหาวิทยาลัยนอร์ทกรุงเทพ เมื่อครั้งที่พบกับสโมสรฟุตบอลบีอีซี เทโรศาสน ในการแข่งขันลีกภูมิภาค ดิวิชั่น 2 ทว่าทีมของเขาเป็นฝ่ายแพ้ที่ 2 ประตูต่อ 0
Jaws
จอวส์ (๋) อาจหมายถึง
โฮมาเระ ซาวะ
โฮมาเระ ซาวะ (; ; 6 กันยายน ค.ศ. 1978 — ) เป็นนักกีฬาฟุตบอลหญิงระดับอาชีพชาวญี่ปุ่น เธอเป็นกัปตันฟุตบอลหญิงทีมชาติญี่ปุ่นที่ซึ่งได้รับรางวัลเหรียญทองจากฟุตบอลโลกหญิง 2011 และนำทีมเข้ารับรางวัลเหรียญเงินในโอลิมปิกฤดูร้อน 2012 โดยในปี ค.ศ. 2012 เธอได้รับการจารึกชื่อเป็นนักฟุตบอลโลกหญิงแห่งปี 2011 ปัจจุบัน ซาวะเป็นนักฟุตบอลสังกัดไอแนคโคเบะเลโอเนสซาในการแข่งขันนาเดชิโกะลีก ดิวิชัน 1 โดยก่อนหน้านี้ เธอเป็นนักฟุตบอลสังกัดแอตแลนตาบีทของสมาคมฟุตบอลหญิงสหรัฐ (วูซา), เอ็นทีวีเบเลซา และวอชิงตันฟรีดอมของวีเมนส์โปรเฟสชันแนลซอคเกอร์
โฮมาเระ ซาวะ เกิดที่เมืองฟูจู กรุงโตเกียว เธอเริ่มหัดเล่นฟุตบอลตั้งแต่อายุหกขวบ ขณะไปดูพี่ชายของเธอกำลังฝึกซ้อม ผู้ฝึกสอนของเขาก็ได้ชักชวนเธอให้เข้าร่วมกับทีมชายในสนาม
ถือเป็นระยะเวลาที่ยาวนานสำหรับการทำหน้าที่ของนักฟุตบอลหญิงที่ดีที่สุดของญี่ปุ่น ซาวะได้รับการเปิดตัวในการแข่งขันแอลลีก ซึ่งเป็นลีกระดับสูงสุดของประเทศญี่ปุ่น ตั้งแต่อายุเพียง 12 ปี
ชีฟ เจย์ สตรองโบว์
ลุก โจเซฟ สคาร์ปา () หรือในชื่อที่รู้จักกันดีว่า ชีฟ เจย์ สตรองโบว์ () เกิดวันที่ 4 ตุลาคม ค.ศ. 1928 เป็นนักมวยปล้ำอาชีพที่เกษียณอายุชาวอเมริกัน เข้าสู่ หอเกียรติยศดับเบิลยูดับเบิลยูอี ประจำปี 1994 ปัจจุบันได้เสียชีวิตแล้วด้วยวัย 83 ปี เมื่อวันที่ 3 เมษายน ค.ศ. 2012
มหาอุปราช (จัน)
มหาอุปราช (จัน) เป็นพระมหาอุปราชในรัชกาลขุนวรวงศาธิราช ทรงได้รับการอุปราชาภิเษกได้เพียงไม่กี่วันก็ถูกลอบปลงพระชนม์
มหาอุปราช มีพระนามเดิมว่านายจัน เป็นช่างตีเหล็กอาศัยอยู่ที่บ้านมหาโลก โดยเป็นพระอนุชาของขุนวรวงศาธิราช ในพ.ศ. 2091 นางพระยาแม่อยู่หัวศรีสุดาจันทร์ทรงอ้างว่าสมเด็จพระยอดฟ้ายังทรงพระเยาว์ หัวเมืองเหนือก็ไม่เป็นปกติจึงปรึกษากับขุนนางว่าจะให้ขุนวรวงศาธิราชว่าราชการแผ่นดินจนกว่าสมเด็จพระยอดฟ้าจะทรงเจริญพระชนมายุ จึงทำพิธีราชาภิเษกขุนวรวงศาธิราชเป็นพระมหากษัตริย์แห่งอาณาจักรอยุธยาและสถาปนานายจัน น้องชายขุนวรวงศาธิราชอยู่บ้านมหาโลก ขึ้นเป็นพระมหาอุปราช
การครองราชบัลลังก์ของขุนวรวงศาธิราชนั้น ไม่เป็นที่เห็นชอบของขุนนางในราชสำนักและพระญาติวงศ์บางส่วน เพราะขุนวรวงศาธิราชทรงขึ้นครองบัลลังก์โดยไม่ชอบธรรมจึงมีขุนนางบางคนรวมตัวกันเพื่อล้มล้างราชบัลลังก์ ได้แก่ ขุนพิเรนทรเทพ เจ้านายเชื้อสายราชวงศ์พระร่วง ขุนอินทรเทพ หมื่นราชเสน่หา (ในราชการ) และหลวงศรียศบ้านลานตากฟ้า
ทั้งสี่ร่วมกันวางแผนลอบปลงพระชนม์ จนโอกาสมาถึงเมื่อกรมการเมืองลพบุรีกราบทูลขุนวรวงศาธิราชว่า มีช้างเผือกเชือกหนึ่งที่ลพบุรี ขุนวรวงศาธิราชรับสั่งว่าจะไปจับแต่ต่อมาเปลี่ยนพระทัยให้กรมการเมืองลพบุรีไปจับแทน หลังจากนั้น 7 วันช้างเผือกเข้ามาทางวัดแม่นางปลื้มเข้าเพนียดวัดซองพระองค์จึงรับสั่งว่าหนนี้จะเสด็จไปจับเอง
ขุนพิเรนทรเทพสั่งให้หมื่นราชเสน่หา (นอกราชการ) ไปดักยิงอุปราชจันน้องขุนวรวงศาธิราชตายที่ท่าเสื่อระหว่างขี่ช้างไปเพนียด จากนั้น ขุนพิเรนทรเทพได้เรียกพระยาพิชัยกับพระยาสวรรคโลก ข้าราชการเมืองเหนือลงมาร่วมมือในการก่อการครั้งนี้ด้วย
จากบันทึกของปินโต ได้บันทึกไว้ว่าอุปราชจันเป็นผู้ลงนามเซ็นสัญญาแทนรัฐบาลกรุงศรีอยุธยา
แพต แพตเตอร์สัน
เพอร์รี เคลร์มอนต์ () เกิดวันที่ 19 มกราคม ค.ศ. 1941 หรือในชื่อที่รู้จักกันดีว่า แพต แพตเตอร์สัน () เป็นอดีตนักมวยปล้ำอาชีพ, ผู้บริหาร, ผู้ประกาศ และกรรมการ ชาวแคนาดา ของสมาคม ดับเบิลยูดับเบิลยูอี และได้เข้าสู่ หอเกียรติยศดับเบิลยูดับเบิลยูอี ประจำปี 1996 และเป็น แชมป์อินเตอร์คอนติเนนทัล คนแรก ปัจจุบันทำหน้าที่เป็นเจ้าหน้าที่ให้กับ WWE
ท้าวบุญเรือง
ท้าวบุญเรือง เป็นพระราชโอรสในพระเจ้าติโลกราช และเป็นพระราชบิดาในพญายอดเชียงราย พระมหากษัตริย์ล้านนาพระองค์ที่ 10 แห่งราชวงศ์มังราย
ท้าวบุญเรืองเป็นพระราชโอรสในพระเจ้าติโลกราช ดำรงตำแหน่งเป็นเจ้าราชบุตร มีพระโอรสเพียงพระองค์เดียวคือท้าวยอดเมือง ที่ต่อมาครองราชย์เป็นพญายอดเชียงราย
ท้าวบุญเรืองได้ครองเมืองเชียงรายในฐานะเจ้าราชบุตรซึ่งเป็นอุปราช ท้าวบุญเรืองมีบทบาทในการทำศึกสงครามร่วมกับท้าวยอดเมืองพระโอรสหลายครั้ง ในปลายรัชสมัยของพระเจ้าติโลกราชได้การประหารชีวิตบุคคลสำคัญหลายคนที่เคยร่วมศึกกันมา ซึ่งหนึ่งในนั้นคือท้าวบุญเรือง ซึ่งถูกคุมขังที่เมืองน้อย (ปัจจุบันอยู่ในอำเภอปาย จังหวัดแม่ฮ่องสอน) ก่อนถูกประหารชีวิตโดยมีความผิดโทษฐานคิดการก่อกบฏกับพระบิดา จากเหตุการณ์ดังกล่าวทำให้ท้าวยอดเมืองเสียพระทัยมากจึงได้สร้างวัดบริเวณตำแหน่งกาลกิณีเมือง ทางทิศตะวันตกเฉียงใต้ของเมืองเชียงใหม่
ฮาร์ลีย์ เรซ
ฮาร์ลีย์ ลีแลนด์ เรซ () หรือในชื่อที่รู้จักกันดีว่า ฮาร์ลีย์ เรซ () เกิดวันที่ 11 เมษายน ค.ศ. 1943 เป็นนักมวยปล้ำอาชีพที่เกษียณอายุ, ผู้ก่อตั้ง และผู้ฝึกสอน ชาวอเมริกัน ปัจจุบันได้เข้าสู่ หอเกียรติยศดับเบิลยูดับเบิลยูอี ประจำปี 2004
อุปราชอึ้งแซะ
อุปราชอึ้งแซะ ("ไม่ปรากฏ" - พ.ศ. 2218) เป็นพระมหาอุปราชแห่งกรุงอังวะ ได้เป็นเจ้าผู้ครองแคว้นเชียงใหม่พระองค์ที่ 10 ในสมัยอยู่ภายใต้การปกครองของพม่า
อุปราชอึ้งแซะเป็นพระราชโอรสในพระเจ้ากรุงอังวะ มีพระนามเดิมอย่างไรไม่ปรากฏ ได้รับสถาปนาเป็นพระมหาอุปราชาอึ้งแซะ ("เอ่งเช" แปลว่าวังหน้า) เมื่อเจ้าเมืองแพร่ผู้ปกครองเชียงใหม่พระองค์ก่อนถึงแก่พิราลัย พระเจ้ากรุงอังวะจึงโปรดให้มาครองนครเชียงใหม่แทนในปี พ.ศ. 2215 ถึงปี พ.ศ. 2218 ก็สวรรคต รวมระยะเวลาได้ 3 ปี เจพูตราย พระโอรสเจ้าเจกุตราได้ปกครองอาณาจักรล้านนาต่อมา
มะสัง
มะสัง หรือ หมากกะสัง ( (Scheff.) Swingle) เป็นพืชในวงศ์ Rutaceae เป็นไม้ยืนต้นแผ่กิ่งก้านจำนวนมาก ลำต้นและกิ่งก้าน มีหนามแหลมยาว แข็ง ใบประกอบแบบขนนก แผ่นใบโค้งขึ้นด้านบนเล็กน้อย สีเขียวเข้ม เป็นมันวาว ตามผิวใบมีต่อมน้ำมัน ดอกออกเป็นช่อแยกแขนงที่ซอกใบ คล้ายดอกกระถิน เป็นปุย ๆ มีสีขาว ผลทรงกลมสีเขียวคล้ายผลมะนาว ผิวเปลือกมีลายเป็นคลื่น เปลือกแข็งและหนามาก ผลอ่อนเปลือกสีเขียว เมื่อแก่จัดสีน้ำตาล มีเมล็ดจำนวนมาก
ทางอุบลราชธานี ใช้ แก่นต้มรวมกับแก่นมะขาม ใช้ดื่มขณะอยู่ไฟ ตำรายาไทยใช้รากต้มน้ำดื่มแก้ไข้ ใบรสฝาดมัน ใช้แก้ท้องเดิน ผลมีรสเปรี้ยว ใช้แทนมะนาวได้ ทางภาคตะวันออกเฉียงเหนือนิยมรับประทานสด เปลือกผลมะสังใช้บรรจุเทียน เมื่อจุดจะมีกลิ่นหอม เนื้อมะสังตากแห้งใช้ปรุงรสอาหารแบบเดียวกับมะขามเปียก ใส่ในน้ำพริก ลาบ ก้อย ยำ ส้มตำแทนมะนาว ผลอ่อนและยอดอ่อนมีรสเปรี้ยว ทางภาคใต้นิยมนำผลอ่อนมาแกงส้มกับปลาหมอ นิยมทำไปทำเป็นไม้ดัด เพื่อใช้ในการประดับตกแต่ง
เรือท้องแบน
เรือท้องแบน () คืออุปกรณ์ลอยน้ำชนิดหนึ่งซึ่งมีประสิทธิภาพในการลอยด้วยตัวเองในน้ำหนักถ่วงที่หนักมาก เรือท้องแบนคือเรือประเภทหนึ่งที่มีพื้นเรือค่อนข้างแบนโดยอาศัยทุ่นในการลอยน้ำ และอาจถูกใช้เป็นเรือ แพ เรือบรรทุก ท่าเรือ เรืออากาศ เรือโฮเวอร์คราฟต์ เครื่องบินลอยน้ำหรือเครื่องบินทะเล เรือท้องแบนอาจจะใช้งานร่วมกับชานชาลา การสร้างแพ การพยุงแพที่มีโครงสร้างเป็นบ้านเรือ ชานชาลาที่มั่นคงยังสามารถถูกใช้เป็นท่าเรือ การออกแบบเรือโดยทั่วไป คือเรือลำคู่ด้วยสองลำเรือลอยน้ำ (catamaran) หรือเรือที่มีลำเรือสามลำลอยน้ำ (trimaran) ซึ่งอาจจะสร้างอย่างง่ายๆ ด้วยรูปทรงกระบอกปิด เช่น ท่อ ถังน้ำ หรือกล่องประดิษฐ์จากเหล็กหรือคอนกรีต เป็นต้น ภาพร่างเรือท้องแบนอาจจะมีท้องเรือตื้นเพียง 8 นิ้ว ซึ่งลดความเสี่ยงในการแล่นไปถูกพื้นดินและความเสียหายใต้น้ำ ผลกระทบของเรือรูปแบบนี้คือเมื่อเรือแล่นด้วยกำลังแรงมากจะมีผลต่อการพลิกคว่ำด้านข้างของเรือโดยทันทีและไม่มีการเตือน โดยเฉพาะเรือที่มีน้ำหนักมากในส่วนบน perrow="3">
File:Dragage_Seine_Paris.jpg|เรือท้องแบนในฝรั่งเศส
File:Sun_Track_Bass_Buggy.jpg|เรือท้องแบน
File:KAUST_pontoon_boat.jpg|เรือท้องแบน
ตำบลน้ำเป็น
องค์การบริหารส่วนตำบลน้ำเป็นอยู่ในเขตภาคตะวันออกของประเทศไทย ตั้งอยู่เลขที่ ๓๔๒ ถนนเขาดิน สี่แยกพัฒนา หมู่ที่ ๑ ตำบลน้ำเป็น อำเภอเขาชะเมา จังหวัดระยอง
องค์การบริหารส่วนตำบลน้ำเป็น มีเนื้อที่ ๕๓ ตารางกิโลเมตร หรือ ๔๑,๓๒๗.๕๐ ไร่ มีอาณาเขตด้านต่าง ๆ ดังนี้
ทิศเหนือ ติดกับตำบลห้วยทับมอญ อำเภอเขาชะเมา จังหวัดระยอง 
ทิศใต้ ติดกับตำบลทุ่งควายกิน อำเภอแกลง จังหวัดระยอง
ทิศตะวันตก ติดกับตำบลบ้านนา อำเภอแกลง จังหวัดระยอง และติดต่อกับตำบลชำฆ้อ อำเภอเขาชะเมา จังหวัดระยอง
ทิศตะวันออก ติดกับตำบลเขาวงกต อำเภอแก่งหางแมว จังหวัดจันทบุรี และติดต่อกับตำบลกองดิน อำเภอแกลง จังหวัดระยอง
โดยพื้นที่ส่วนใหญ่เป็นที่ราบเชิงเขา และมีเนินลูกคลื่น สลับสูงต่ำ มีเนินเขาตั้งกระจายตัวอยู่ทั่วไป และมีลำคลองไหลผ่าน สภาพดินเป็นดินร่วน ระบายน้ำได้ดี
ตำบลน้ำเป็น ประกอบด้วยหมู่บ้านจำนวน ๗ หมู่ จำนวนหมู่บ้านที่อยู่ในเขตองค์การบริหารส่วนตำบลเต็มหมู่บ้าน ๗ หมู่ ได้แก่ หมู่ที่ ๑ – ๗
ฟาน ถิ กีม ฟุก
ฟาน ถิ กีม ฟุก (, เกิด 2506) เป็นชาวเวียดนาม-แคนาดา รู้จักกันดีในฐานะเป็นเด็กที่ปรากฏในภาพถ่ายที่ได้รับรางวัลพูลิตเซอร์ที่ถ่ายระหว่างสงครามเวียดนามเมื่อวันที่ 8 มิถุนายน 2515 ภาพถ่ายเชิงสัญลักษณ์นี้ถ่ายในอำเภอจ๋างบ่าง () จังหวัดเต็ยนิญ โดยช่างภาพเอพี นิก อู๊ต (Nick Ut) แสดงเธอในวัยราวเก้าขวบกำลังวิ่งเปลือยตามถนนหลังการโจมตีของเวียดนามใต้ทำให้ไหม้รุนแรงที่หลัง
สถาปัตยกรรมใน พ.ศ. 2555
สถาปัตยกรรมใน พ.ศ. 2555 เกี่ยวข้องกับบางเหตุการณ์สำคัญ
โปร์ตูอาเลกรี
โปร์ตูอาเลกรี () เป็นเมืองหลวงและเมืองที่ใหญ่ที่สุดของรัฐรีโอกรันดีโดซูล ประเทศบราซิล ก่อตั้งในปี ค.ศ. 1769 โดยมานูเอล เซปุลเวดา (Manuel Sepúlveda) เมืองมีประชากร 1,509,939 คน (ค.ศ. 2010) เป็นเมืองใหญ่เป็นอันดับ 10 ของประเทศ เป็นเมืองหลวงของรัฐที่อยู่ใต้สุดของประเทศ โปร์ตูอาเลกรีเป็นหนึ่งในศูนย์กลางวัฒนธรรม การเมือง และเศรษฐกิจของบราซิล
เมืองได้เป็นหนึ่งในเมืองที่ได้จัดการแข่งขัน ฟุตบอลโลก 2014 นอกจากนั้นยังเคยเป็นส่วนหนึ่งที่จัดการแข่งขัน ฟุตบอลโลก 1950
"Source: Planet Barsa Ltda. "
"ที่มา: IBGE 2000. "
เมืองพี่น้องและเมืองแฝดของโปร์ตูอาเลกรี ได้แก่:
วีตอเรีย
วีตอเรีย () เป็นเมืองหลวงของรัฐเอสปีรีตูซานตู ประเทศบราซิล ตั้งอยู่บนเกาะเล็ก ๆ ในอ่าวที่แม่น้ำบรรจบกับทะเล ก่อตั้งในปี ค.ศ. 1551 เมืองมีพื้นที่ 93 กม หรือ 35.9 ตร.ไมล์ มีประชากร 348,265 คน (ค.ศ. 2013) ขณะที่เกรตเตอร์วีตอเรีย ที่เป็นเขตมหานครมีประชากรมากกว่า 1,857,616 คน (ค.ศ. 2013) เป็นเมืองใหญ่เป็นอันดับ 14 ของประเทศ ในปี ค.ศ. 1998 สหประชาชาติ ให้วีตอเรียเป็นเมืองหลวงรัฐที่น่าอยู่อาศัยที่สุดของบราซิล โดยวัดจากด้านสุขภาพ การศึกษา และโครงการปรับปรุงสังคม
"ที่มา: IBGE 2000 "
ซันตันเดร์
ซันตันเดร์ () เป็นเมืองหลักของแคว้นกันตาเบรีย เขตการปกครองของประเทศสเปน เป็นเมืองท่าตั้งอยู่ทางชายฝั่งทิศเหนือของประเทศสเปน อยู่ทางทิศตะวันออกของเมืองฆิฆอน และทางทิศตะวันตกของเมืองบิลบาโอ เมืองมีประชากร 178,465 คน (ค.ศ. 2013)
ลัทธิบูชาบุคคล
ลัทธิบูชาบุคคล () เกิดขึ้นเมื่อปัจเจกบุคคลใช้สื่อมวลชน โฆษณาชวนเชื่อ หรือวิธีการอื่นเพื่อสร้างภาพลักษณ์อุดมคติ วีรกรรม และบางครั้ง น่าเคารพบูชา มักผ่านการประจบและสรรเสริญโดยปราศจากข้อสงสัย มักซ์ เวแบร์ นักสังคมวิทยา พัฒนาการจำแนกอำนาจสามประการ โดย"ลัทธิบูชาบุคคล" ถือขนานกับสิ่งที่เวแบร์นิยามเป็น "อำนาจบุญบารมี" ลัทธิบูชาบุคคลคล้ายกับการบูชาวีรบุรุษ ยกเว้นดำเนินโดยสื่อมวลชนและโฆษณาชวนเชื่อซึ่งปกติรัฐเป็นผู้ดำเนินการ โดยเฉพาะอย่างยิ่งในรัฐเผด็จการเบ็ดเสร็จ
เอซีที (การทดสอบ)
เอซีที หรือแอคท์ (ACT) ย่อมาจาก American College Testing เป็นข้อสอบมาตรฐานที่ใช้วัดระดับการใช้เหตุผลและการสื่อสารที่จำเป็นสำหรับการศึกษาต่อในระดับอุดมศึกษาของประเทศสหรัฐอเมริกา ดังนั้นข้อสอบ ACT จึงเป็นแบบทดสอบมาตรฐานสำหรับนักเรียนในระดับมัธยมศึกษาตอนปลาย (High School) โดยมีข้อสอบมาตรฐานที่ใกล้เคียงกันคือ ข้อสอบเอสเอที (SAT Reasoning Test)
มหาวิทยาลัยส่วนใหญ่ในสหรัฐอเมริกามักจะยินดีรับผลสอบทั้ง ACT และ SAT ขึ้นอยู่กับว่านักเรียนจะเลือกใช้ผลสอบตัวใดยื่นสมัครเรียน แต่โดยทั่วไปมหาวิทยาลัยในแถบ Midwest และตอนใต้มักจะแนะนำให้นักเรียนยื่นผล ACT มากกว่ามหาวิทยาลัยในแถบตะวันออกและตะวันตก
ในประเทศไทยผลสอบ ACT สามารถนำไปยื่นสมัครเข้าศึกษาต่อในหลักสูตรนานาชาติบางหลักสูตร เช่น หลักสูตร BALAC ของจุฬาลงกรณ์มหาวิทยาลัย หรือหลักสูตร SIIT ของมหาวิทยาลัยธรรมศาสตร์ แต่โดยทั่วไปผลสอบ ACT ยังไม่เป็นที่ยอมรับและแพร่หลายเหมือนกับผลสอบ SAT ซึ่งเป็นที่ยอมรับในเกือบทุกหลักสูตร
กำหนดการการจัดสอบ ACT ในปัจจุบันมีทั้งสิ้น 5 ครั้งต่อปีในเดือนกุมภาพันธ์ เมษายน มิถุนายน ตุลาคม และธันวาคม
เพลงโฆษณา
เพลงโฆษณา () เป็นเพลงสั้น ๆ ที่ใช้ในการโฆษณาและเพื่อวัตถุประสงค์อื่น ๆ ในทางพาณิชย์ โดยมีท่อนฮุกหนึ่งท่อนหรือมากกว่า ใช้เพื่อโฆษณาสินค้าที่ใช้เพลงประกอบดังกล่าวคู่กับสโลแกนโฆษณา ผู้ซื้อโฆษณามักใช้เพลงประกอบโฆษณาในโฆษณาทางวิทยุและโทรทัศน์ แต่เพลงโฆษณาเองก็อาจใช้ในเชิงอื่น ๆ ที่ไม่ใช่การประชาสัมพันธ์เพื่อสร้างหรือรักษาภาพลักษณ์ของยี่ห้อสินค้าดังกล่าว เพลงโฆษณานับเป็นรูปแบบหนึ่งของการโฆษณาด้วยเสียง
เพลงโฆษณาไม่มีรูปแบบที่แน่นอน และการใช้เพลงโฆษณาในการโฆษณาทางวิทยุในช่วงแรกเป็นผลมาจากการพัฒนารูปแบบการโฆษณามากกว่าเป็นการเริ่มโฆษณาใหม่ด้วยรูปแบบนี้ การโฆษณาโดยใช้เสียงเพลงเริ่มมีขึ้นตั้งแต่ พ.ศ. 2466 ซึ่งเป็นช่วงเดียวกันกับที่เริ่มมีการโฆษณาทางวิทยุในสหรัฐอเมริกา เชื่อกันว่าเจเนอรัลมิลส์เป็นบริษัทแรกที่ทำตลาดโดยใช้เพลงโฆษณาที่มีคนร้อง เพลงโฆษณาชื่อ Have You Tried Wheaties? (ลองวีทตีหรือยัง?) ซึ่งใช้ในการโฆษณาซีเรียล ได้รับการเผยแพร่ผ่านวิทยุในย่านมินนีแอโพลิส-เซนต์พอลเป็นครั้งแรกในช่วงคริสต์มาสต์อีฟใน พ.ศ. 2469
การข้ามฝั่ง
การข้ามฝั่ง () เป็นการนำสิ่งต่าง ๆ ในเรื่องแต่ง เช่นตัวละคร สถานที่ หรือจักรวาลของเรื่องแต่งสองเรื่องเป็นอย่างน้อยที่แตกต่างกันมารวมอยู่ในบริบทของเรื่องแต่งเรี่องเดียว ซึ่งอาจเกิดขึ้นได้จากการทำความตกลงระหว่างผู้ถือลิขสิทธิ์ การพยายามข้ามฝั่งของผู้ติดตาม หรืออาจเป็นในกรณีที่เรื่องแต่งดังกล่าวมีผู้ถือลิขสิทธิ์ร่วมกันอยู่
การข้ามฝั่งที่เป็นทางการมักเกิดจากการที่ผู้ถือลิขสิทธิ์หาโอกาสในการทำรายได้โดยการผสมผสานเรื่องแต่งที่ได้รับความนิยมและมีผู้ติดตามอย่างเหนียวแน่น หรืออาจเป็นการแนะนำแนวคิดใหม่ ๆ จากอิทธิพลของแนวคิดเดิม ส่วนมากมักจะเกิดจากการที่ผู้ถือลิขสิทธิ์ในเรื่องแต่งที่ข้ามกันเป็นคนเดียวกัน แต่ในบางกรณีอาจเป็นการร่วมมือกันของผู้ถือลิขสิทธิ์ต่างรายกันก็ได้หากตกลงกันได้ หรือในบางกรณีนำตัวละครที่ตกเป็นสาธารณสมบัติมาคู่กับตัวละครที่อยู่ภายใต้ลิขสิทธิ์อยู่ก็ได้ เรื่องที่แต่งโดยข้ามฝั่งนั้นมักจะมีการแสดงเหตุผลว่าเหตุใดถึงข้ามฝั่งกันได้ เช่น เป็นเพื่อนบ้านกัน (ตัวละครจากเรื่อง Golden Girls และ Empty Nest) หรือใช้วิธีข้ามมิติกัน (เช่นในรูปแบบที่ปรากฎในเรื่องแต่งแนวไซไฟ) แต่บางเรื่องก็ไม่อธิบายเลย หรือไม่สามารถอธิบายได้โดยอาศัยจักรวาลของตน ทำให้แต่ละจักรวาลจำเป็นต้องไม่กล่าวถึงเพื่อให้เรื่องของตนเองเกิดความต่อเนื่อง อย่างไรก็ดีบางเรื่องก็จงใจทำให้ความสัมพันธ์ระหว่างจักรวาลทั้งหมดซับซ้อน เช่นในกรณีของเดอะซิมป์สันส์และ Futurama ซึ่งแต่ละเรื่องเป็นเรื่องแต่งซึ่งกันและกันในอีกเรื่องหนึ่ง
วงศ์ย่อยลาน
วงศ์ย่อยลาน หรือ Coryphoideae เป็นวงศ์ย่อยของวงศ์ปาล์ม สมาชิกคือปาล์มที่มีใบประกอบแบบนิ้วมือ เช่น ลาน กะพ้อ อินทผลัม จั๋ง ค้อดอย
สิริ กรินชัย
สิริ กรินชัย หรือคุณแม่สิริ เป็นวิปัสสนาจารย์ผู้มีชื่อเสียงจากการจัดและพัฒนาหลักสูตรวิปัสสนากรรมฐานในประเทศไทย และธรรมาจารย์แห่งยุวพุทธิกสมาคมแห่งประเทศไทย ในพระบรมราชูปถัมภ์
สิริ กรินชัย นามสกุลเดิม พจนสิทธิ์ เป็นชาวจังหวัดนครราชสีมา เกิดเมื่อวันที่ 22 สิงหาคม พ.ศ. 2460 เป็นบุตรสาวคนโตของหลวงสิทธิ์โยธา (สังวาลย์ พจนสิทธฺ์) กับนางสาคร สิทธิ์โยธา เมื่ออายุ 19 ปี ได้สมรสนายชัย กรินชัย มีบุตรธิดารวมกันทั้งสิ้น 4 คน ได้แก่
ในปี พ.ศ. 2504 ได้เข้าฝึกวิปัสสนากรรมฐานกับพระเทพสิทธิมุนี (โชดก ญาณสิทฺธิ) เป็นเวลา 7 วัน ได้รับผลการปฏิบัติเป็นที่น่าพอใจ จนได้รับยกย่องจากพระวิปัสสนาจารย์ ต่อมาจึงได้รับสนับสนุนให้เผยแผ่การฝึกวิปัสสนา คุณแม่สิริได้ริเริ่มพัฒนาหลักสูตรอบรมวิปัสสนากรรมฐาน 7 คืน 8 วัน ขึ้นในชื่อ "เพื่อพัฒนาจิตให้เกิดปัญญาและสันติสุข" สำหรับผู้สนใจจากทุกเพศ วัย ศาสนา มีผู้สนใจเข้าร่วมอบรมเป็นจำนวนมาก และยังได้รับเชิญไปบรรยายและสอนวิปัสสนาแก่หน่วยงานและองค์การต่าง ๆ ทั้งของภาครัฐและเอกชน
คุณแม่สิริถึงแก่กรรมเมื่อวันศุกร์ที่ 2 ธันวาคม พ.ศ. 2554 เวลา 06:19 น. ณ โรงพยาบาลชลบุรี สิริอายุได้ 94 ปี 3 เดือน 9 วัน
คุณแม่สิริ กรินชัย ได้รับการเชิดชูเกียรติจากองค์การต่าง ๆ ดังนี้
วงศ์ย่อยหวาย
วงศ์ย่อยหวาย หรือ Calamoideae เป็นวงศ์ย่อยของวงศ์ Arecaceae มีสมาชิก 21 สกุลและประมาณ 620 สปีชีส์ที่กระจายพันธ์ทั่วโลก
วงศ์ย่อยหวายแบ่งเป็นเผ่าดังนี้:
นิล
นิล () เป็นแร่รัตนชาติชนิดหนึ่ง ในสมัยโบราณเรียกกันว่า "มณีนิล" เพราะถือว่านิลคืออัญมณีชนิดหนึ่ง และเชื่อกันว่านิลมีพลังศักดิ์สิทธิ์ซ่อนอยู่สามารถปกป้องให้พ้นภยันอันตรายได้ เพราะนักรบในสมัยโบราณของไทยได้ใช้ "นิลและโป่งขาม" เป็นเครื่องรางในการออกศึก ต่อมานิลถูกนำมาใช้เป็นเครื่องบอกฐานะ ยศศักดิ์ จนในที่สุดก็นำมาใช้เป็นเครื่องประดับจวบจนปัจจุบัน
นิลเป็นอัญมณีที่มีสีดำสนิทและมีความเป็นเงางาม นิลมีอยู่ 2 ชนิด คือ นิลตัน และนิลเสี้ยน แต่ที่นิยมนำมาทำเป็นเครื่องประดับคือนิลตัน เพราะเมื่อนำมาเจียระไนแล้วให้ความสวยงามและราคาไม่แพงมากนัก สำหรับเครื่องประดับที่ทำด้วยนิล ได้แก่ ต่างหู สร้อยคอ จี้ แหวน ฯลฯ
สนามบินจันทบุรี
สนามบินจันทบุรี หรือ สนามบินท่าใหม่ หรือ สนามบินเนินพลอยแหวน () เป็นสนามบินในจังหวัดจันทบุรี ตั้งอยู่ที่ตำบลท่าใหม่ อำเภอท่าใหม่ จังหวัดจันทบุรี โดยมีกองทัพเรือเป็นเจ้าของพื้นที่สนามบินแห่งนี้ สนามบินจันทบุรีมีพื้นที่ประมาณ 900 ไร่ สร้างขึ้นจากคำสั่งของกระทรวงกลาโหมในปี พ.ศ. 2462 เพื่อหาพื้นที่ขึ้นลงของเครื่องบินในเขตจังหวัด ปัจจุบันสนามบินแห่งนี้ไม่มีการบริการเชิงพาณิชย์ แต่ใช้ในกิจการทางการทหาร การเกษตรและการศึกษาวิจัยเป็นหลัก
23-เอเฟ
เบย์นตีเตรส-เอเฟ () เป็นเหตุการณ์ความพยายามรัฐประหารในประเทศสเปนซึ่งเริ่มขึ้นเมื่อวันที่ 23 กุมภาพันธ์ 2524 และสิ้นสุดลงในวันรุ่งขึ้น เหตุการณ์นี้ยังรู้จักกันในอีกชื่อว่า เอลเตเคราโซ () ซึ่งมาจากนามบุคคลที่โดดเด่นที่สุด อันโตนิโอ เตเคโร (Antonio Tejero) ผู้นำกลุ่มนายทหารกวาร์เดียซีบิลติดอาวุธ 200 นาย พังเข้าไปในสภาผู้แทนราษฎรสเปนระหว่างกระบวนการเลือกตั้งเลโอปอลโด กัลโบ โซเตโลให้เป็นนายกรัฐมนตรีคนใหม่ของประเทศ สมเด็จพระราชาธิบดีควน การ์โลสที่ 1 แห่งสเปน พระมหากษัตริย์ ทรงออกแถลงการณ์ทางโทรทัศน์ประณามรัฐประหารและกระตุ้นให้ธำรงไว้ซึ่งกฎหมายและความต่อเนื่องของรัฐบาลที่มาจากการเลือกตั้งตามระบอบประชาธิปไตย ไม่นานรัฐประหารก็ล้มเหลว หลังยึดรัฐสภาและจับคณะรัฐมนตรีเป็นตัวประกันไว้นาน 18 ชั่วโมง ผู้จับตัวประกันยอมจำนนในเช้าวันรุ่งขึ้นโดยไม่มีผู้ใดได้รับอันตราย
ฟูแลกู
ฟูแลกู () เป็นตัวสัญลักษณ์ประจำการแข่งขันฟุตบอลโลก 2014 ในประเทศบราซิล ได้รับการออกแบบจากอาร์มาดิลโลสามแถบบราซิล () ซึ่งเป็นอาร์มาดิลโลชนิดหนึ่งที่มีถิ่นกำเนิดในบราซิลและเป็นสัตว์ที่เกือบอยู่ในข่ายใกล้สูญพันธุ์ในบัญชีแดงของสหภาพเพื่อการอนุรักษ์ธรรมชาติ ฟูแลกูได้รับการเปิดตัวอย่างเป็นทางการเมื่อวันที่ 25 พฤศจิกายน ค.ศ. 2012 ในรายการฟังตัสชีกู () ซึ่งเป็นรายการบันเทิงรายสัปดาห์ในเครือข่ายโกลบู () ของบราซิล
งานออกแบบจากตัวอาร์มาดิลโลนี้ได้รับการคัดเลือกให้เป็นตัวสัญลักษณ์ของฟุตบอลโลก 2014 หลังจากที่ฟีฟ่าและคณะกรรมการจัดการแข่งขันในท้องถิ่นได้พิจารณางานออกแบบ 47 ชิ้นซึ่งเสนอโดยบริษัท 6 แห่งของบราซิล นอกจากนี้ยังมีการสำรวจความนิยมในกลุ่มเป้าหมายหลัก คือ เด็กชาวบราซิลอายุระหว่าง 5 ถึง 12 ปี ซึ่งชื่นชอบงานออกแบบจากตัวอาร์มาดิลโลของบริษัท 100% Design มากที่สุด ชื่อ "ฟูแลกู" มาจากการประสมตัวอักษรจากคำว่า "ฟูชีบอล" ( แปลว่า ฟุตบอล) และ "เอโกโลฌีอา" ( แปลว่า นิเวศวิทยา) เข้าด้วยกัน ในวันที่ 26 พฤศจิกายน ค.ศ. 2012 ฟูแลกูได้รับการโหวตให้เป็นชื่อของสัญลักษณ์นำโชคตัวนี้ด้วยคะแนนร้อยละ 48 โดยชนะชื่อ "ซูแซกู" () ซึ่งได้คะแนนร้อยละ 31 และ "อามีฌูบี" () ซึ่งได้คะแนนร้อยละ 21 จากการโหวตของชาวบราซิลกว่า 1.7 ล้านคน
ฟูแลกูเกิดเมื่อวันที่ 1 มกราคม ค.ศ. 2000 เขาเป็นตัวอย่างของเด็กรุ่นใหม่ที่ชอบใช้คอมพิวเตอร์และเครือข่ายสังคม เป็นอาร์มาดิลโลที่เป็นมิตร ใจดี ชอบพบปะผู้คน มีนิสัยอยากรู้อยากเห็นและชอบสำรวจ เขามีหน้าที่สนับสนุนการอนุรักษ์สิ่งแวดล้อมทางธรรมชาติและเผยแพร่วัฒนธรรมการกีฬา เขาชอบการเล่นฟุตบอลอย่างขาวสะอาด (fair play) โดยมีนักฟุตบอลที่ชื่นชอบที่สุดคือโรนัลโดและเปเล่ นอกจากนี้ เขายังชอบฟังเพลง (โดยเฉพาะเพลงบราซิล) ดูภาพยนตร์แอนิเมชัน อ่านการ์ตูน เล่นเกมในคอมพิวเตอร์ และชอบแกล้งเพื่อนให้งงเล่นด้วยการม้วนขดตัวเป็นลูกบอลระหว่างการแข่งขันฟุตบอล อาหารที่ชอบได้แก่ ผัก ผลไม้ ผลไม้แห้ง และเมล็ดพืช รวมทั้งมะม่วงหิมพานต์
อายุ นากาดะ
อายุ นากาดะ (; 15 สิงหาคม ค.ศ. 1993 — ) เป็นนักกีฬาฟุตบอลหญิง เธอเกิดที่ยามานาชิ จังหวัดยามานาชิ และปัจจุบันอยู่สังกัดไอแนคโคเบะเลโอเนสซา โดยทำหน้าที่ในตำแหน่งกองกลาง
อายุ นากาดะ เริ่มเล่นฟุตบอลตั้งแต่ชั้นประถมศึกษาปีที่หนึ่ง ในภายหลังบิดาของเธอได้แนะนำให้เธอร่วมสังกัดสโมสรฟุตบอลฟอร์ทูนาเอสซีเลดีส์ และในปี ค.ศ. 2009 นากาดะได้เข้าศึกษาต่อที่โรงเรียนมัธยมปลายโทกิวางิ ซึ่งเป็นโรงเรียนที่มีชื่อเสียงด้านกีฬาฟุตบอลหญิง โดยในปี ค.ศ. 2009 และ 2011 เธอได้ชนะการแข่งขันฟุตบอลหญิงชิงแชมป์มัธยมปลายแห่งประเทศญี่ปุ่น รวมถึงใน ค.ศ. 2010 และ 2011 เธอได้ชนะการแข่งขันรายการชาลเลนจ์ลีกอีสต์ กระทั่งในที่สุด เธอได้รับเลือกให้เป็นตัวแทนทีมชาติญี่ปุ่นชุดเยาวชน เข้าแข่งขันรายการฟุตบอลโลกหญิงอายุไม่เกิน 17 ปี 2010 โดยลงเล่นใน 5 เกม จากทั้งหมดที่มีอยู่ 6 เกม ซึ่งทีมของเธอได้ครองตำแหน่งรองชนะเลิศ
ในปี ค.ศ. 2012 หลังจากสำเร็จการศึกษาระดับชั้นมัธยมปลาย เธอได้เข้าร่วมสังกัดไอแนคโคเบะเลโอเนสซา โดยในวันที่ 15 มีนาคม ได้มีการเปิดศึกอย่างเป็นทางการระหว่างทีมไอแนคโกเบะเลโอเนสซา กับทีมสโมสรฟุตบอลหญิงโกยังแดคโย ในการแข่งขันลีกหญิงชิงแชมป์ญี่ปุ่นและเกาหลีใต้ ส่วนในวันที่ 23 มิถุนายน ทีมของเธอได้พบกับทีมฟูกูโอกะ เจ.อันคลาส ในการแข่งขันนาเดชิโกะลีกคัพ
แรงงานแฟน
แรงงานแฟน () คือการสร้างสรรค์ผลงานดนตรีหรือสื่อ ๆ ที่มีผู้ติดตามผลงาน (แฟน) เป็นผู้สร้างสรรค์ ซึ่งอาจรวมถึงการสร้างสรรค์งานเขียนที่เป็นเรื่องแต่ง แฟนฟิกชัน บทวิจารณ์วรรณกรรม ศิลปกรรมไม่ว่าจะใช้คอมพิวเตอร์ช่วยเหลือหรือไม่ ดนตรี หรือศิลปะประยุกต์และเครื่องแต่งกาย
แม้ว่าผู้ติดตามจะใช้เวลาอย่างมากในการสร้างสรรค์ และผลงานการสร้างสรรค์ที่เกิดจากแฟนมักใช้ความเชี่ยวชาญระดับเดียวกับที่งานต้นฉบับใช้ แฟนส่วนมากสร้างสรรค์ผลงานในฐานะมือสมัครเล่นเพื่อความบันเทิงของผู้อื่นโดยมิได้ต้องการหรือไม่หวังผลตอบแทน กลุ่มแฟนทั้งหลายเคารพในหลักเศรษฐกิจของการให้เปล่า และเกรงว่าหากมีการเรียกผลตอบแทนจากการสร้างสรรค์ของตน หลักการพื้นฐานของความสัมพันธ์ระดับผู้ติดตามจะเปลี่ยนไปอย่างเห็นได้ชัด และอาจทำให้เกิดการพุ่งเป้าในประเด็นด้านกฎหมายจากผู้ถือลิขสิทธิ์ อย่างไรก็ดีความสามารถที่แฟนเหล่านั้นใช้สามารถหาผลตอบแทนได้ และแฟนบางคนก็ได้รับเชิญให้เข้าร่วมงานผ่านทางผลงานของแฟน ๆ นี้เอง
ในปีหลัง ๆ กลุ่มสื่อต่าง ๆ เริ่มเห็นความสำคัญถึงค่าของแรงงานแฟนและผลของแรงงานแฟนต่อการพัฒนาผลิตภัณฑ์ การทำการตลาด การโฆษณา การประชาสัมพันธ์และการจัดจำหน่าย โดยใช้ประโยชน์จากกิจการของแฟนเพื่อให้เกิดการประชาสัมพันธ์อย่างได้ผลในราคาที่ถูก (เช่น โฆษณาโดริโทสในการแข่งขันซุปเปอร์โบลว์ 2007) ในขณะเดียวกันก็ส่งคำเตือนให้หยุดแก่ผู้สร้างสรรค์ผลงานมือสมัครเล่นที่มีการตั้งข้อสังเกตจากองค์กรแฟนดอม เช่น องค์การเพื่องานดัดแปลง (Organization for Transformative Works) ผู้กำกับดูแลการดัดแปลงผลงานและดูแลประเด็นทางกฎหมายของผลิตภัณฑ์ที่มาจากแฟน
ในกลุ่มย่อยของแฟนดอม เช่นจำพวกแฟนดอมของไซไฟหรือสื่อต่าง ๆ กิจกรรมของแรงงานแฟนอาจเรียกว่า "แฟนแอค" (fanac, ย่อจากคำว่ากิจกรรมของแฟน หรือ fannish activities) โดยคำนี้อาจใช้เรียกกิจกรรมที่ไม่ใช่การสร้างสรรค์ผลงานเสียทีเดียวก็ได้ เช่น จัดทำนิตยสารแฟนแนวไซไฟ (ไม่ได้ลงในเรื่องแฟนฟิกชันโดยตรง) หรือจัดตั้งและความคุมการประชุมไซไฟ หรือชมรมไซไฟต่าง ๆ
แมคโอเอสเท็น พูม่า
Mac OS X เวอร์ชั่น 10.1 (รหัสโปรเจกต์: Puma) เป็นระบบปฏิบัติการของคอมพิวเตอร์แมคอินทอชโดยบริษัท Apple ถูกปล่อยตัวออกตลาดเมื่อเดือนกันยายน 2544 รุ่นนี้เป็นก้าวที่สำคัญตั้งแต่ Mac OS X v10.0 และที่สำคัญ ยังเป็น Mac OS X รุ่นแรกที่คนเริ่มใช้งานอย่างจริงจัง
Mac OS X v10.1 ได้ทำการปรับปรุงการเปิดใช้โปรแกรมปรับขนาดหน้าต่างให้เร็วขึ้น Dock ขยับได้ และ ส่วนประสานผู้ใช้สามารถปรับแต่งได้ การใช้งานสามมิติสามารถทำได้ดี รองรับเครื่องพิมพ์ กล้องถ่ายรูป เครื่องเล่นเพลงได้นับร้อย
Mac OS X v10.1 มีทั้งหมด 5 รุ่น ได้แก่ 10.1 (5G64) 10.1.1 (5M28) 10.1.2 (5P48) 10.1.3 (5Q45) 10.1.4 (5Q125) และ 10.1.5 (5S60)
Mac OS X v10.1 ต้องใช้ความต้องการเหมือน Mac OS X v10.0 และสามารถอัพเกรดฟรีสำหรับเจ้าของ Mac OS X v10.0 สำหรับผู้ที่ยังไม่มีสามารถซื้อได้ในราคา $20 ที่ Apple Store
สนามกีฬาโอลิมปิกศตวรรษ
สนามกีฬาโอลิมปิกศตวรรษ หรือที่รู้จักกันในชื่อ "เซนเทนเนียล โอลิมปิก สเตเดียม" ตั้งอยู่ที่เมืองแอตแลนตา รัฐจอร์เจีย สหรัฐอเมริกา เริ่มก่อสร้างในปี ค.ศ. 1993 แล้วเสร็จในปี ค.ศ. 1996 ซึ่งเป็นสนามกีฬาขนาดใหญ่อันดับที่ 2 ของสหรัฐอเมริกา โดยใช้จัด โอลิมปิก ครั้งที่ 26 ที่อเมริกาเป็นเจ้าภาพ
หลังจากโอลิมปิกครั้งนั้น สนามได้รับการแปลงสภาพเป็นสนามแข่งเบสบอล ในชื่อ เทอร์เนอร์ฟิลด์ และ สนามกีฬาแห่งรัฐจอร์เจีย ตามลำดับ
ยางรัด
ยางรัด () เป็นยางเส้นขนาดเล็ก ลักษณะเป็นวง มีความยืดหยุ่น ทำจากยางพารา นิยมนำมาใช้รัดวัสดุสิ่งของขนาดเล็กไว้ด้วยกัน หรือใช้แทนลานสำหรับของเล่นขนาดเล็กๆ และยังมีการนำมาใช้รัดอวัยวะเพศเพื่อทำหมันสัตว์อีกด้วย
บอร์ดไข่ปลา
บอร์ดไข่ปลา () เป็นแผงวงจรพิมพ์อเนกประสงค์ชนิดหนึ่ง
ซึ่งนิยมใช้ในการทำชิ้นงานอิเล็กทรอนิกส์ต้นแบบ
แผงวงจรชนิดนี้จะมีรูเจาะไว้ทั่วทั้งแผงอย่างสม่ำเสมอในแนวตารางสี่เหลี่ยม (โดยทั่วไปจะห่างกันรูละ 2.54 มิลลิเมตร)
โดยบนแผงรอบแต่ละรูจะมีลายทองแดงเป็นรูปวงกลมหรือสี่เหลี่ยม ที่แต่ละรูจะไม่เชื่อมต่อกันเลย
ซึ่งเมื่อนำมาใช้ประกอบวงจร จะต้องโยงสายเชื่อมต่อกับแต่ละจุดของวงจรเอง
จากลายทองแดงของแผงวงจรพิมพ์ชนิดนี้ ที่โดยปกติจะเป็นรูปวงกลมและอยู่กันเป็นแผง
จึงเป็นที่มาของชื่อเรียก"บอร์ดไข่ปลา"
หนีก็ล่า ซ่าก็รัก
หนีก็ล่า ซ่าก็รัก เป็นละครโทรทัศน์ไทย สร้างครั้งแรกปี พ.ศ. 2557 นำแสดงโดย วีรภาพ สุภาพไพบูลย์,วริฏฐิสา ลิ้มธรรมมหิศร จากบทประพันธ์ของ นอร์แมน วีรธรรม เขียนบทโทรทัศน์โดย นอร์แมน วีรธรรม กำกับการแสดงโดย กัลป์ กัลย์จาฤก, วทัญญู อิงควิวัฒน์ ผลิตโดย บริษัท กันตนา โมชั่น พิคเจอร์ จำกัด ออกอากาศทางสถานีโทรทัศน์สีกองทัพบกช่อง 7
การโจมตีท่าอากาศยานนานาชาติจินนาห์ พ.ศ. 2557
วันที่ 8 มิถุนายน 2557 กองกำลังติดอาวุธอย่างน้อย 10 คน เข้าโจมตีท่าอากาศยานนานาชาติจินนาห์ ในการาจี ประเทศปากีสถาน มีผู้เสียชีวิตอย่างน้อย 29 คน รวมถึงผู้ก่อการจำนวน 10 คน และอีกอย่างน้อย 18 คนได้รับบาดเจ็บ
การโจมตีสนามบินเริ่มขึ้นเมื่อ เวลา 23.20 น. ในวันที่ 8 มิถุนายน และจนถึงเช้าของวันที่ 9 มิถุนายน ผู้ก่อการจำนวน 10 คนได้ฝ่าด่านรักษาความปลอดภัยโดยอยู่ในรถตู้ และโจมตีโจมตีสถานีขนส่งสินค้าของสนามบินด้วยปืนกล ระเบิดขว้าง จรวดอาร์พีจี และวัตถุระเบิดอื่น ๆ ผู้ก่อการได้แต่ตัวเป็นเจ้าหน้าที่รักษาความปลอดภัยซึ่งมีบางส่วนใส่เสื้อเกราะพลีชีพ พวกเขาสวมใส่เครื่องแบบหน่วยรักษาความปลอดภัยสนามบิน (เอเอสเอฟ) และใช้บัตรประชาชนปลอมเข้าสู่สนามบิน หัวหน้าข่าวกรองอาวุโสปากีสถานกล่าวว่าผู้ก่อการบางคนพยายามจี้เครื่องบินแต่ไม่ประสบผลสำเร็จ
หลังการโจมตีประมาณ 90 นาที หน่วยรบพิเศษคอมมานโดจำนวนหลายร้อยนายถึงที่เกิดเหตุและเริ่มต่อสู้กับผู้ก่อการร้าย ภายในไม่กี่ชั่วโมงต่อมา แปดในสิบของผู้ก่อการร้ายถูกหน่วยคอมมานโดยิงจนเสียชีวิตส่วนอีก 2 คนระเบิดตัวเองเมื่อพวกเขาถูกต้อนจนมุม หลังการล้อมโจมตีผู้ก่อการร้ายผ่านไป 5 ชั่วโมง มี 29 คนเสียชีวิตในเหตุการณ์นี้ เจ้าหน้าที่รักษาความปลอดภัยอย่างน้อย 18 นายได้รับบาดเจ็บระหว่างการโจมตีและเข้ารับการรักษาที่โรงพยาบาลซาฮิด
เครื่องบินของสายการบินนานาชาติปากีสถาน 1 ลำ เครื่องบินของสายการบินแอร์บลู 1 ลำ และเครื่องบินขนส่งสินค้าของสายการบินต่างประเทศได้รับรายงานความเสียหาย ระเบิดขว้างยังนำมายังนำมาใช้โจมตีโรงเก็บเครื่องบินIspahani
หลังจากที่หน่วยคอมมานโดได้เคลียร์พื้นที่สนามบินเรียบร้อยแล้วได้ส่งมอบการดูแลสนามบินคืนให้กับการบินพลเรือนและเอเอสเอฟ
การดำเนินงานทั้งหมดของสนามบินถูกระงับ ทุกเที่ยวบินถูกเลื่อนออกไป และสนามบินที่ให้บริการถูกย้ายไปใช้ที่อื่นหลังจากการโจมตี กองทัพบกปากีสถานถูกนำไปใช้ที่สนามบินระหว่างการโจมตี
การโจมตีครั้งนี้ได้ก่อให้เกิดปฏิกิริยาอย่างแพร่หลายในเครือข่ายสังคมออนไลน์ในปากีสถาน ซึ่งได้รับการประณามจากนักการเมือง นักข่าว และนักสังคมวิทยา Imran Khan หัวหน้าพรรคPakistan Tehreek-e-Insaf และผู้นำฝ่ายค้าน ได้ประณามการโจมตีและตำหนิการทำงานของรัฐบาลอย่างหนักโดยเรียกร้องให้เจ้าหน้าที่ระดับสูงของรัฐบาลลาออก
ลูกผู้ชายพันธุ์ดี
ลูกผู้ชายพันธุ์ดี เป็นละครชุดจบในตอนประเภทแอ็คชั่นแฟนตาซี ที่สร้างขึ้นจากบทประพันธ์ของ ลายไทย ร่วมเขียนบทโทรทัศน์โดย มโน โชคแจ่มใส , โยคีรำพัน และ จิต หงษ์ทอง กำกับการแสดงโดย ธงชัย ประสงค์สันติ , สยาม น่วมเศรษฐี และ ธนาพล ผังดี ผลิตโดย บริษัท พอดีคำ เอ็นเตอร์เทนเม้นท์ จำกัด ผสมเสียงโดย อิทธิพล สมศักดิ์ศรี และประพันธ์ดนตรีประกอบโดย คณิศร พ่วงจีน นำแสดงโดย มิกค์ ทองระย้า , สเตฟานี เลอร์ช และนักแสดงอีกมากมายซสารวัตรสุชาติปรากฏตัวในฤดูกาล1ในตอน กำเนิดลูกผู้ชายพันธุ์ดี จนถึง ฤดูกาล2ในตอน ปัจฉิมบท 4
เป็นลูกน้องคนสนิทของอบต.ฉลอง มีทักษะการต่อสู้ที่หลากหลาย เคยปะมือกับลูกผู้ชายพันธุ์ดีอยู่หลายต่อหลายครั้งด้วยกันเทิดมีลูกชาย2คน คือ ไท และ แท้
แม่น้ำบรูไน
แม่น้ำบรูไน () เป็นแม่น้ำที่ไหลผ่านประเทศบรูไน และไหลออกทะเลที่อ่าวบรูไน สำนักงานสุลต่านบรูไน รวมถึง พระราชวังสุลต่าลบรูไน อยู่บนฝั่งแม่น้ำนี้ กัมปงอาเยร์หรือหมู่บ้านน้ำ ซึ่งเป็นชุมนุมปลูกเป็นเรือนชิดติดกันตั้งอยู่ริมหรือกลางแม่น้ำแห่งนี้ โดยเป็นชุมนุมมาแต่โบราณอายุนานกว่า 1,300 ปีแล้ว และถือเป็นชุมชนริมน้ำที่มีขนาดใหญ่ที่สุดในโลกอีกด้วย